Platges d’Elx 5 banderes blaves – VisitElche\nVisitElche > platges > Platges d’Elx 5 banderes blaves\nPlatges d’Elx 5 banderes blaves\nBandera Blava és un guardó anual i un sistema de certificació de la qualitat ambiental desenvolupat per la FEE (Fundació Europea d’Educació Ambiental) des de 1987. Promou i premia la participació en iniciatives ambientals voluntàries de les autoritats municipals, la població local i visitant i els agents del sector del turisme. Els criteris per a obtindre la Bandera Blava s’agrupen en quatre àrees: Qualitat de les aigües de bany; Informació i educació ambiental; Gestió ambiental; i Seguretat, serveis i instal·lacions.\nLa Bandera Blava és concedida per un Jurat Internacional, presidit per la FEE i participen, entre d’altres, membres de les Agències de Nacions Unides per al Medi ambient i el Turisme, i d’entre les candidatures seleccionades pels Jurats Nacionals. En el Jurat per a Espanya, presidit per ADEAC, participen les CCAA litorals, la FEMP i els Ministeris, Fundacions i Universitats implicades.\nBandera Blava constitueix ja un símbol, reconegut i valorat per desenes de milions d’usuaris de platges i ports, i un estàndard mundial d’ecoqualitat turística, promogut per l’OMT (Organització Mundial del Turisme) i el PNUMA (Programa de Nacions Unides per al Medi Ambient). El seu èxit global es deu al fet que respon a una “necessitat” social universal, sentida i atesa per la FEE, des de fa més de 25 anys amb criteris obligatoris comuns consensuats i renovats periòdicament.\n⛱ Platja de l’Altet\n⛱ Platja dels Arenals del Sol Sud\n⛱ Platja del Carabassí\n⛱ Platja de la Marina\n⛱ Platja de les Pesqueres – el Rebollo\nPlatges Segures Elx estiu 2020\nLa situació d’emergència sanitària ocasionada per la COVID-19 ha fet necessari adoptar una sèrie de mesures extraordinàries, derivades de l’aplicació del Reial decret de 14 de març, pel qual es declara l’estat d’alarma per a la gestió de la situació de crisi sanitària i les ordres ministerials que el desenvolupen.\nEn l’àmbit concret de les platges, el Ministeri de Turisme ha proposat en el Protocol de Mesures per a la reducció de riscos higienicosanitaris davant el COVID-19 per a platges, la redacció d’un Pla de Contingència de Platges per part dels municipis, la finalitat dels quals és descriure les mesures preses davant la situació.\nEl pla de contingència per a la gestió de les platges d’Elx elaborat per l’Ajuntament d’Elx té com a objectiu establir les mesures necessàries per a garantir, durant la temporada estival 2020, la seguretat en el litoral il·licità conforme a les recomanacions transmeses pel Ministeri de Sanitat i la Generalitat Valenciana.\n115 persones seran les encarregades de garantir el manteniment, qualitat i seguretat a les platges d’Elx\n24 operaris per al servei de neteja i manteniment\n35 agents de la policia local i 1 comandament (Unitat Turística de la Policia Local) vetlaran per la seguretat\n18 auxiliars d’informació seran els encarregats d’informar els banyistes de totes les mesures de seguretat durant l’estiu\n37 persones pertanyents al servei de salvament i socorrisme.\nSistema per a la sectorització de platges\nAmb la finalitat de controlar els aforaments, s’estableix la sectorització dels 9 quilòmetres de litoral il·licità i es procedeix al control del trànsit i de l’estacionament en les zones pròximes a les platges.\nDefinició dels sectors\n• Longitud: 100 metres\n• Corredors entre sector de 6 metres\n• Senyalització de corredors intermedis\n• Des de la delimitació de costes fins a 6 metres de la línia de plenamar.\n• Longitud variable segons distància: màxim 60 metres, mínim 4 metres\n• Reserva de sectors per a col·lectius preferents [punts accessibles]\n• L’Altet: 12 sectors\n• Els Arenals del Sol: 12 sectors\n• El Carabassí: 24 sectors\n• El Pinet, La Marina i Les Pesqueres-El Rebollo: sector únic\nSenyalització dels sectors\n• Identificació amb cartells amb la numeració del sector\n• Cinta ecològica de PVC\n• Característiques físiques que dificulten el desplaçament per l’aire\n• Característiques físiques que limiten la deterioració per exposició al sol\n• Color roig d’alta visibilitat en l’arena\nInstal·lació i control del dispositiu\n• Instal·lació: Servei de neteja de platges\n• Control: Empresa de manteniment de platges


Tallers de Formació a COM Ràdio\nEts a: Mitjans de Comunicació\nEscrit per Elena Tarifa\tdilluns, 5 de setembre de 2011 12:38\nPeriodisme plural- Una informació que inclogui a totes i tots\nEls dies 6 i 20 de juny i 4 de juliol van tenir lloc les tres sessions de tres hores cadascuna del primer taller de formació per a periodistes que ha realitzat La Independent en el marc del Conveni de col·laboració amb COM Ràdio i la seva xarxa d'emissores locals.\nEs tracta del Taller Periodisme plural- Una informació que inclogui a totes i tots.\nL'objectiu del taller va ser que els i les participants aprenéssin a identificar les principals tendències de representació de les dones als mitjans de comunicació i coneguéssin les investigacions, disposicions i protocols catalans, estatals i internacionals sobre representació equilibrada de gènere.\nA partir d'exemples i exercicis pràctics, se'ls va mostrar com fer peces informatives on les dones apareguin representades de forma equilibrada i no estereotipada i a informar amb perspectiva de gènere sobre qualsevol esdeveniment.\nLa primera sessió, amb el títol Les dones als Mitjans de comunicació, rols, estereotips i representació. Exemples de bones i males pràctiques. Com fer informació amb visió de gènere?, va ser impartida per Joana Gallego, pionera en els estudis de gènere i comunicació i professora a la UAB, que va donar una classe magistral tot fent un recorregut per la representació de les dones als mitjans.\nLa segona sessió va ser sobre el Tractament informatiu de la violencia masclista, on la periodista especialista en gènere i comunicació Joana G. Grenzner va analitzar l'evolució del tractament mediàtic d'aquesta situació en els darrers anys, amb tot d' exemples pràctics que van impulsar la participació activa de tota l'assistència, per després passar a explicar la legislació vigent al respecte per tal que les i els periodistes puguin abordar aquesta temàtica d'una manera correcta.\nLa tercera sessió, també impartida per Joana G. Grenzner, amb el títol La construcció mediàtica de les "altres"- representació de les dones migrades i del Sud als mitjans, va analitzar de manera eminentment pràctica el tractament informatiu de les dones d'orígen migrant als Mitjans, fent èmfasi en la reiteració en la utilització d'estereotips.\nAl taller hi van assistir 10 periodistes de diferents emissores locals de la Xarxa d'emissores de la COM Ràdio, que van mostrar la seva satisfacció pel desenvolupament del taller i el seu interés per la temàtica. Aquest va ser el primer dels dos tallers que es faran amb col·laboració amb la COM.\nTenim 1481 persones visitants en línia\nVisites del contingut : 26681937


Notícies - La clau està al carrer: missatge de la 1a manifestació del Primer de Maig\nLa clau està al carrer: missatge de la 1a manifestació del Primer de Maig\nL'Assemblea pels Drets Socials organitza avui la seva primera manifestació ( 1/mai/13)\nMoment de la manifestació davant la seu del PP\nel 1/mai/13 Sílvia González Societat PDF\nLa clau per combatre les retallades dels governs i reivindicar el respecte pels drets socials està al carrer, en la mobilització ciutadana. Aquest ha estat el missatge de la 1a manifestació del Primer de Maig a Sant Cugat, convocada per l'Assemblea dels Drets Socials (ADS), que ha reunit 130 persones segons la Policia Local i 200 segons l'organització. Sota el lema 'Pels drets i pel treball', els assistents han protagonitzat una marxa pel centre que ha comptat també amb la partipació dels Iaioflautes, la Plataforma d'Afectats per la Hipoteca (PAH), ICV-EUiA i la CUP, que han defensat alçar la veu, ara més que mai, per posar fi a les penúries socials que està ocasionant la crisi.\nLa plaça de Lluís Millet ha estat el punt de trobada dels assistents a la manifestació convocada per l'Assemblea de Drets Socials, amb l'objectiu de reivindicar els drets dels treballadors en un recorregut pel centre. Els Iaioflautes, la PAH, ICV-EUiA i la CUP han alçat la veu contra les retallades dels governs en una manifestació que ha reunit 130 persones segons la Policia Local i 200 segons l'organització.\nLa marxa, que s'ha desenvolupat sense incidents, ha recorregut l'Eix de Vianants fent diverses aturades reivindicatives davant la seu del PP, al carrer de Santa Maria, i de l'oficina de Deutsch Bank, a la plaça dels Quatre Cantons.\nPer molts dels assistents, la d'aquest dimecres ha estat la 1a manifestació del Dia del Treballador des de fa molts anys, i per al portaveu de l'Assemblea de Drets Socials, Oriol Sánchez, una manera de reivindicar que el context socioeconòmic actual necessita mobilitzacions com aquesta.\nLa manifestació ha estat un èxit. Més que mai amb la crisi és més necessari sortir al carrer i reivindicar.\nPerò si en alguna cosa han coincidit els manifestants és en subratllar que dir 'stop' als acomiadaments i a les retallades s'ha de fer al carrer. Un missatge que ha compartit el representant dels Iaioflautes, Bernardino Organero, el membre de la PAH, Julià Mestieri, el copresident d'ICV, Xavier Boix, i el membre de la CUP, Ignasi Bea.\nMai s'ha fet una manifestació com aquesta. / Negociar amb els bancs no serveix per a res./ Mobilitzar-se i fer vaga és més necessari que mai. / No ha estat una manifestació partidista.\nLa marxa també ha comptat amb la presència de la presidenta d'ERC, Mireia Ingla, el membre de Nova Esquerra Catalana, Josep Maria Balcells, i el membre del Col·lectiu Antimilitarista de Sant Cugat (CASC) José Fernando Mota.\nLa manifestació ha acabat amb el cant de La Internacional a la plaça d'en Coll, des d'on part dels assistents s'han mobilitzat per participar a la marxa convocada a Barcelona.


A qui va dirigit? – ECONOMIA CIRCULAR\nL’objectiu principal d’aquest programa és fomentar sinergies entre tots els agents del sector i potenciar projectes innovadors que ofereixin solucions reals i necessàries. Per aquesta raó, ens dirigim tant a la comunitat investigadora com a experts en el tema, empreses, entitats i ciutadans. Segons el teu perfil, podràs participar d’una manera o una altra.\nCom puc participar si sóc:\nEl curs va dirigit principalment a doctorands i investigadors de qualsevol universitat o centre de recerca que, juntament amb els actors de la 4Hèlix, puguin desenvolupar un projecte enfocat a generar nous models de consum i producció més sostenibles.\nParticipen a totes les fases del programa: sessions de generació d’idees, sessions de formació i el concurs final. Aquí pots veure el programa complet!\nLes empreses i entitats participen a la primera sessió del programa que es farà el divendres 1 de juny. Consisteix en un taller de co-creació on a partir de reptes i propostes es definiran els projectes que es desenvoluparan entre tots els participants. Inscriu-te aquí indicant el nom de l’empresa/entitat!\nVolem saber què sap i què opina la ciutadania de l’economia circular. El 18 de maig hem organitzat un taller inicial d’empatització per tal d’entendre millor l’entorn actual. D’aquesta manera, quan definim els projectes a desenvolupar, serà més senzill establir connexions, identificar oportunitats, dificultat i fortaleses. Inscriu-te al taller del 18 de maig!


Rutes - Senders i molta Gresca: d’abril 2008\nPardines - Puig Estela - Taga - Pardines\nEl TAGA (2.039 m.):\nEl Taga és una muntanya del Ripollès. És a la Serra Conivella i separada de la Serra Cavallera per la Portella d'Ogassa. Encara que no és una muntanya gaire alta, la seva posició dominant sobre les valls del Freser i del Ter el fa un punt de referència de la comarca. A més és un mirador esplèndit dels cims del Pirineu des del Puigmal al Canigó. Es troba totalment deforestada i ocupat per prats de pastura, com la Serra Cavallera.\nPuig Estela 2.017 m.\nPardines (1.226 m.):\nEl terme municipal té una extensió de 31 km2 i el poble està a 1.226 m d'altitud. El punt més alt del municipi és al Puig Cerverís, de 2.202 m d'altura.\nEl nom de Pardines té els seus orígens, segons els etimologistes, en el nom parietinas, que vol dir -ruïnes d'un edifici-. Ja és documentat l'any 839, en l'acta de consagració de la Seu d'Urgell. Fou possessió del vescomtes de Cerdanya, dels senyors de Sales, del monestir de Sant Martí de Canigó i dels comtes de Barcelona.\nEls municipis més propers són Bruguera, Ribes de Freser, Ogassa (al qual pertany) i Pardines.\nUna de les rutes mes utilitzades per pujar al Taga es des de el Coll De Jou – 1.630 metres.\nNosaltres la comencem des de Pardines 1.226 m., això vol dir que el desnivell serà una mica mes alt. La pujada al Taga es relativament senzilla ja que a part del desnivell no te cap dificultat tècnica, es a dir, si voleu podeu pujar bastant per lliure, sols la part final de l’ascensió el camí esta molt definit. La pujada es realitza quasi en tot moment per prats herbats amb absència de pedres el que el converteix amb un ascensió relativament relaxada amb aquest aspecte.\nEl track que hem posat allarga el recorregut passant per el puig Estela (2.017 m ) Destacar que si feu sols el Taga (no passar per puig Estela) , anar i tornar per el mateix camí, la durada aproximada podria estar en unes 5 hores, clar que això es relatiu i depèn de el ritme que porteu, això esta comptat amb un ritme tranquil. Si voleu fer el recorregut sencer (marcat en el track), podeu comptar unes 6 o 7 hores a un ritme mitja/baix, encara que torno a repetir que posar horaris amb recorreguts d’aquestes característiques es complicat, sols serveix per una mínima referència del que nosaltres hem fet.\nEn un dia Amb sol, les vistes son precioses, nosaltres hem trobat boira i ja podeu imaginar que poca cosa hem pogut fotografiar. L’excursió completa es per passar-hi el dia i gaudir de les vistes.\nTingueu un bon camí.\nDistancia recorrida: 15,21 kilómetros\nAltitud min: 1.305 metros, max: 2.013 metros\nDesnivel acum. subiendo: 1.009 metros, bajando: 990 metros\nPublicat per Senderistes a 23:27 0 comentaris\nEl Far - S. M. Sacalm - Susqueda - Cabrafiga - El Far\nCaminada que surt des de l’ermita de S. Anna. Baixem fins a S. Martí Sacalm per un camí que surt al costat de Sta. Anna.\nFins pràcticament a S. Martí, el camí es un corriol ben marcat. Un cop a baix ja agafem una pista ben fressada fins la Presa de Susqueda. La tornada a S. Martí la fem per el mateix camí.\nLa pujada al Far la fem per el Grau de Cabrafiga, pugem per un corriol que ens porta dalt la cinglera, desprès sols tenim que seguir el camí que recorre tota la cinglera i ens porta fins el santuari del Far, aprofitem per fer un cafè i tornem a S. Anna on tenim el cotxe aparcat.\nDestacar de la ruta. El camí des de S. Martí fins a Susqueda es bastant “Carregós”, per contra la pujada per cabrafiga es fantàstica i des de dalt tenim unes vistes precioses.\nLa dificultat del terreny no es molt alta, sols vigilar pujant per cabrafiga i resseguint la cinglera, no es que sigui difícil pro es del llocs on una caiguda o podria resultar molt perillosa per la proximitat de la cinglera. Per la resta, cap problema, sols destacar els 28 km i un desnivell respectable.\nDistancia recorrida: 27,48 kilómetros\nAltitud min: 353 metros, max: 1.121 metros\nDesnivel acum. subiendo: 1.686 metros, bajando: 1.690 metros\nEl Far - S. M. Sacalm - Susqueda\nPublicat per Senderistes a 1:54 0 comentaris\nL'Esquirol - Carena de S. Miquel - L'Esquirol\nLa carena o serrat de Sant Miquel es una part del poble de L’Esquirol poc visitat o poc conegut, encara que fa anys hi havia força activitat, així ho demostren els innumerables i amples camins que hi podrem trobar.\nLa ruta no es llarga, la podeu fer amb una matinal sense preses, no te cap dificultat tècnica, sols tenir amb compte si ha plogut no fer-la, ja que tenim de creuar el riu un parell de vegades, si baixa fort, podria resultar impossible de creuar.\nLa ruta comença a les piscines del poble, per baixar fins la Font de L’escudella. Creuar la riera de les Gorgues i pujar ràpidament. El camí segueix vorejant la riera per la part alta fins arribar al salt del CA , amb unes magnifiques vistes. Poc desprès pujar fins la part alta del Serrat on creuarem el Riu Prego, en aquest tram passem per un camí que els caçadors fan servir per les seves tasques.\nArribats al Mas Antentes caminem uns cents de metres per la carretera asfaltada, la deixarem poc desprès per recorre la part mes alta del serrat i començar a baixar, en aquest punt tornarem a recorre la part alta de la riera de les Gorgues per un corriol molt maco, fins arribar un altre cop a la font de L’arç i baixar a la font de l’escudella.\nCamí apte per quasi tots i sense dificultats.\nDistancia recorrida: 8,06 kilómetros\nAltitud min: 618 metros, max: 762 metros\nDesnivel acum. subiendo: 403 metros, bajando: 421 metros\nTrack Per a GPS: Aqui.\nPublicat per Senderistes a 23:44 0 comentaris\nRupit - S. Martí de Querós - Rupit\nExcursió des de Rupit a S. Martí de Querós visitant de camí La Mare de Deu de Montdois.\nSon 14,5 Km., pro ull, si el fem anar/tornar es converteix amb 29 km. El track esta marcat des de Rupit, el tram inicial discorre per el GR-2 fins al Coll del Pendis, aquest tram si voleu el podeu fer amb el cotxe, això depèn de les ganes de caminar que tingueu. Al igual que si us sembla podeu saltar el tram que fem per visitar La mare de Deu de Montdois. Aquest tram es petit, pro allarga un xic el recorregut.\nPer altre banda, actualment si mireu el track o el poseu sobre un mapa es possible que el tram des de S Martí de Querós al Pon del mateix nom, us el marqui sobre l'aigua del pantà, no es un error, el que passa que actualment el pantà esta tan baix que en aquest tram es converteix amb un riu i el mapes actuals encara no ho reflecteixen.\nLa ruta transcorre en bona part per camins planers, pro ull, l'últim tram passa per un corriol amb forts desnivells, penseu que baixem de 900 m a 300 m. (aproximats), això vol dir que la pujada es tot de tornada. No es complicat, pro tingueu amb compte el desnivell.\nLa caminada compensa ja que l'últim tram transcorre per llocs encara poc manipulats per la ma del home.\nSota us deixo informació sobre Querós i el Pont.\nÉs un pont d'origen medieval, refet entre el 1.696 i el 1.700. L'edificació actual és un pont de quatre ulls amb arc de mig punt, sostinguts per tres pilars.\nQuerós - S. Martí de Querós\nEl poble de Querós era situat a la vall del Ter, a l’extrem de tramuntana del terme municipal de Sant Hilari Sacalm, dins els límits de l’actual pantà de Susqueda. Del petit nucli urbà només l’església se salvà de les aigües, tot i que quan el pantà és ple, l’aigua li frega els fona-ments.\nL’església és j a documentada el 1104, si bé cal situar-ne l’origen probablement cap al final del segle XI. Des dels seus inicis estigué vinculada al terme senyorial de Sau, sota la jurisdicció del castell de Cabreroles.\nDe l'antic poble de Queròs només en resten dempeus l'església de Sant Martí, per sobre el nivell màxim del pantà; alguns casals enfilats a les muntanyes veïnes; les ruïnes d'atres edificis per sota el nivell del pantà, com l'antic molí i cases de pagès;\nDistancia recorrida: 14,45 kilómetros (29 KM - Ida + Vuelta)\nAltitud min: 303 metros, max: 916 metros\nDesnivel acum. subiendo: 247 metros, bajando: 796 metros\nGrado de dificultad: Moderado (ida) Dificil (ida/vuelta) desde Rupit\nAplico el grado de dificil solo por la distancia, no por la dificultad del camino.\nTrack per GPS: Aqui.\nRupit - S. Martí de Querós\nPublicat per Senderistes a 20:42 0 comentaris\nSorerols - Bora Fosca - Cova Teixidors (Tavertet)\nRuta molt interessant si us agrada visitar coves.\nNosaltres he seguit un itinerari on combinem el caminar amb les visites a les coves , castell i ermita de Sorerols.\nComencem deixant el cotxe prop del mas Subiranas on demanem la clau de Bora Fosca. Seguim fins la cova on la visitarem (deixem el castell i ermita per mes tard), Bora fosca dona per molt, pro nosaltres no som espeleòlegs i sols visitem la part on ens permet arribar sense utilitzar material tècnic per la espeleologia. De totes maneres val la pena entrar a Bora fosca.\nSortim de la cova i prenem un camí que volta per sota la mateixa cova, ens torna al Castell i ermita de Sorerols, ara si, pugem al castell i visitem l'ermita. Després agafem un camí marcat amb groc que surt a la esquerra davant la ermita que ens portarà a la cova dels Teixidors, mol mes petita que vora fosca, pro val la pena visitar-la. Aquí el company JR vol arribar fins al final d'un passadís que no sabem que hi ha al fons, l'home s'arrossega fins al final del mateix com tot un especialista amb la matèria, el que hi ha al final no ho dic, si voleu ja ho comprovareu vosaltres mateixos. Jejejeje....\nSortim de la cova i prenem un camí alternatiu per tornar a Subiranas. Per el camí en parem a dinar en un lloc amb unes vistes magnífiques del pantà de Sau Tavertet i el sot de Bala. On cop a Subiranas retornem la clau i cap a casa.\nEl camí no te cap dificultat tècnica, les coves ja depèn de vosaltres i del vostre nivell. Recorregut que el podeu fer amb un mati o allargar-lo tot el dia si voleu.\nSant Miquel de Sorerols:\nPreciosa ermita, molt ben restaurada, emplaçada en un petit cim amb àmplies vistes sobre tota la Plana de Vic.\nOriginal del segle XI i consagrada l'any 1095, l'església de St. Miquel és un edifici d'una sola nau tancada cap a llevant amb un absis semicircular. La nau està coberta amb volta de canó, reforçada amb tres arcs torals.\nCal destacar les ferramentes de la porta d'entrada.\nAl Museu Episcopal de Vic es guarda un encenser d'aram repussat, procedent de St Miquel de Sorerols, datat en el'darrer terç del segle XIII.\n(Text: Antoni Pladevall)\nCastell de Sorerols:\nEs tracta d'un antic castell, ja citat el 1.072, del que queden unes restes de parets i la base d'una possible torre circular, enmig d'un espès bosc d'alzines.\nEl castell es troba en el cim d'un petit turonet, de 794 m d'altitud, entre la casa de Sobiranes i l'ermita de St.Miquel de Sorerols\nEs pot arribar-hil de forma senzilla, seguint per la pista que passa per la casa de Sobiranes, en direcció a l'església de St. Miquel de Sorerols.\nEs tracta d'unes coves molt boniques i bastant impressionants, conegudes des de molt antic, que bé mereixen una visita tranquil·la.\nSegons Quirce Parells, l'etimologia de 'Bora' es refereix precisament a 'cova' o 'caverna'.\nEstà formada per tres galeries:\n* Galeria principal: d'uns 100 m de longitud, de sòl bastant regular i fàcil per a caminar. És bastant alta, d'uns 7 m. Acaba en un gran pou, on es comunica amb les unes altres dos galeries. Degut al seu fàcil accés, les seves estalactites han estat repetidament espoliades.\n* Galeria inferior: té uns 130 m de longitud, i el seu recorregut és bastant més dificultós que l'anterior, d'espais molt mes reduïts i amb molts obstacles. S'accedeix des del fons del pou, i per a arribar cal utilitzar material d'escalada.\n* Galeria superior: neix prop del sostre del pou i per accedir cal portar cordes o escales. Per la seva inaccesibilitat esta molt més inexplorada i verge que les altres dos. La seva longitud és similar a la de la galeria inferior.\nL'entrada a la cova és per una estreta porta, que no fa suposar l'alçada i la grandària del que vindrà uns metres més enllà. Per a accedir a la cova s'ha d'anar fins la casa de Sobiranes, on s'ha de demanar la clau de la porta. S'ha de seguir fins l'església romànica de St. Miquel de Sorerols i continuar des d'allà seguint unes marques vermelles, que baixen en direcció a la casa, en ruïnes, de la Feu .\nCova dels Teixidors:\nBonica cova que es troba en la ribera esquerra del torrent de la Bora Fosca, just enfront de la famosa cavitat. Es tracta d'una cova relativament petita, amb una sala principal bastant gran d'uns 50m de longitud i uns 10 d'amplària. Al fons la cavitat s'estreny molt i dóna la sensació que arrosegant-se uns 10m es pot arribar a un altra cambra més espaiosa.\nTrobar l'entrada de la cova no és del tot senzill. Per a arribar-hi cal situar-se en l'ermita de Santa Cília i prendre la pista que condueix cap a la caseta que hi ha just al damunt de les restes de l'església. En el moment que la pista fa un gir molt brusc cap a la dreta, surt un altra pista cap a l'esquerra, del mateix revolt, molt plana. S'ha de seguir aquesta pista sense problemes, fins el lloc que es canvia de tàlveg i s'entra en el que seria la petita vall de la Bora Fosca. En aquest moment cal deixar la pista i prendre'n un altra que, ben marcada, baixa decidida per la mateixa cadena. Es baixen uns 50m i es pren una petita sendera que surt a la dreta, entre la boscúria de l'indret, en fort descens. L'entrada de la cova es troba a pocs metres.\nExtret de: http://tavertet.iespana.es/\nDistancia recorrida: 9,41 kilómetros\nAltitud min: 602 metros, max: 782 metros\nDesnivel acum. subiendo: 478 metros, bajando: 486 metros\nTrack By: Scary\nSorerols - Bora fosca - Teixidors (Tavertet)\nPublicat per Senderistes a 23:54 0 comentaris\nPR-C 97 Anglesola-Barbens-Anglesola\nExtensió del Terme Municipal: 23,68 quilòmetres quadrats\nHabitants: 1.345 (18-09-03)\nAnglesola és una població eminentment agrícola, amb cultius de regadiu, especialment arbres fruiters, sobretot pera i poma. També s’hi conrea el farratge i altres cultius de secà.\nSenzill PR per la plana de Lleida. No comporta cap mena de dificultat tècnica, pràcticament no te desnivell, transcorre per pistes en part asfaltades o ben fressades.\nAmb 11 km aproximats, que es poden fer amb bicicleta o caminant, el fan apte per tota la família i quasi totes les edats.\nLa senyalització, no molt abundant, pro situada amb llocs clau, pràcticament no hi ha cruïlles ni llocs conflictius. Tan sols hem detectat un lloc on ha desaparegut una senyal, pel demés cap problema.\nEl recorregut transcorre per la plana, pel mig de arbres fruiters, camps de cultiu i canals de rec.\nRuta relaxada, sense cap problema apte per tota la família.\nAltitud min: 247 metros, max: 336 metros\nDesnivel acum. subiendo: 174 metros, bajando: 152 metros\nTiempo: 2 horas 13 minutos\nTrack de: jpuigpelat\nPublicat per Senderistes a 12:53 0 comentaris\nOsona PR-C 54 Oris\nPR-C 54 Oris:\nLlocs d'interès: El castell d'Orís i l'església de Sant Genís, Sant Salvador de Bellver i Vinyoles\nLa seva forma de 8 permet fer el recorregut més curt, sense pujar a Sant Salvador de Bellver.\nLlarc: 20 km - Curt: 14 Km (aproximats).\nEls tracks per a GPS molt correctes, com sempre el seu creador R. Codina ha fet una feina perfecte.\nLa senyalització. Perfecte, si tinguesim que valorar la mateixa l'hi posaria un 9 sobre 10 de nota. Perfecte treball dels seus cuidadors. Es a dir, el sender no te cap mena de problema per fer-lo sense GPS.\nEl Recorregut no presenta moltes dificultats tècniques, tan sols vigilar una mica amb alguns llocs, sobretot si portem nens de poca edat, ja que algun lloc per on passa manté una considerable alçada.\nUs deixo a baix, els dos mapes i tracks dels dos itineraris. Tingueu cura de mirar la durada per fer-los ja que per certes persones el tram llarc podria resultar un xic fort, tan sols per la seva durada, sempre teniu opció de triar el curt per fer-lo mes suau.\nPodeu visualitzar les fotos que hem fet, al final de la pagina.\nPer la resta sender bastant interessant i e bon fer.\nDades: PR-C 54 Total:\nDistancia recorrida: 19,5 kilómetros\nAltitud min: 513 metros, max: 948 metros\nDesnivel acum. subiendo: 698 metros, bajando: 724 metros\nPR-C 54 Curt:\nDistancia recorrida: 13,87 kilómetros\nAltitud min: 419 metros, max: 762 metros\nDesnivel acum. subiendo: 531 metros, bajando: 435 metros\nEls dos tracks de: R. Codina.\nPR-C 54 Oris\nPublicat per Senderistes a 20:35 0 comentaris\nEl Far - S. M. Sacalm - Susqueda - Cabrafiga - El ...


Quadern d'evocacions: El programa de CIU en educació\n1. Rigau abre la puerta a subvencionar más escuelas que segregan por sexo\nNo direu que la notícia (aquí) no té suc. I la continuació... també en té.\na) Potser Rigau ha obert la porta a subvencionar escoles que separa els nois i les noies. Però no pot ser que ho faci a escoles que "segreguen per sexe" perquè no és constitucional. O el titular de la notícia està redactat amb una falta d'ètica molt important, o la consellera no considera anticonstitucional la segregació per raons de sexe.\nb) És igual, encara que garanteixin l'èxit, ens podem preguntar si és convenient que nois i noies estiguin separats. A mi em sembla que no és bo.\nc) L'èxit? De quin èxit es tracta?\nd) Sensatesa, consellera Rigau\n2. Els pares volen que aquest curs es mantingui la setmana blanca, però la consellera Rigau no ho té clar. Ja està bé d'actuar per caprici en l'educació pública si es vol reduir el fracàs escolar. Aquests és el funcionament de l'escola pública amb excel.lència?\n3. Per tal d'optimitzar recursos, suprimiré la sexta hora. Per tal d'estalviar recursos?\na) Quants recursos s'estalvien? ON és la promesa de creixement del finançament de l'educació promès amb la LEC? L'educació pública opta, com a criteri exclusiu, per l'estalvi (el que no s'aplica en altres àmbits) en lloc de per la qualitat educativa? Un conseller o consellera d'educació ha de pensar en els recursos o en l'educació com a primera motivació.\n5. Paciència. Santa paciència\nEtiquetes de comentaris: Educació, El programa de Rigau en educació, Neoliberals d'amagatotis, Política\nQuina mandra, no? I això va per llarg.. ara, jo em quedo amb el Conseller Puig i la seva passió per la velocitat.. a veure si ho fan tot tan bé i tan ràpid i marxen ben aviat..\nEm podries dir d'on has tret això? estic fent el sistema educatiu ejpanol i ens han enfatitzat molt el sistema català, que millor que l'andalús és però de bon tros. I és per que vegin que no tot són flors i violes!!\n12 de gener de 2011 a les 13:25\nSuposo que vols dir el programa de CiU en ensenyament, no en educació. Pel que sembla, la consellera pretén optimitzar recursos concertant els batxillerats.\n12 de gener de 2011 a les 20:06\nLúcid, exacte. A banda que subvencionar aquesta mena d'escoles que segreguen nois i noies és inconstitucional, Ciu demostra la seva gran tara. Per cert, t'has fixat que els de ciu tenen un tipus comú de parla, de gestos, de copet a l'esquena! en fi...\n13 de gener de 2011 a les 10:20\nAvui discrepo bastant. És discutible ,com a mínim, que l'educació mixta sigui més positiva. Ara, lo que crec indiscutible és que els pares que trïin aquesta opció no tenen perquè pagar-se ells l'escola.\nAixò d'anar contra l'educació mixta és una cosa moderna -i que fa modern, impulsada pels sindicats- massa moderna i rojilla pa mi cuerpo:)\n13 de gener de 2011 a les 22:47\nJordi. Faran bons al tripartit! i ben ràpid! Em sembla indigne que un polític triat per gestionar allò públic (va ser el de sanitat) digui que la gent es faci una assegurança privada. Si el que volen és privatitzar que vagin a l'empresa privada i no a la pública.\nArantza. Quina sorpresa! Mira un bon lloc on cada dia pots anar llegint com va la plei és la web d'USTEC. No en sóc d'aquest sindicat, però la web és molt útil. Recorda: www.sindicat.net\nQuim. Tens raó, és ensenyament, que ara ha tornat a canviar, com a símbol del desconcert total. Lsa qüestió és carregar-se la pública que, dit sigui, ja no és tan pública com en els inicis de la democràcia. Jo diria que comença a semblar-se força a la del tardofranquisme, això sí, amb una propaganda molt millor feta.\nNoctas. Tu ja saps que Rigau és d'Unió (je,je,je). Que podem esperar?\nCriteri. Ja coneixia la teva opinió que vas publicar al blog (però que vaig oblidar de ressenyar). No volia entrar al fons del tema, només volia dir que l'eficàcia en el rendiment escolar no pot ser la raó de no fer l'escola mixta. I aquí tinc raó segur. Cal mirar pros i contres de manera àmplia, com en tot.\n14 de gener de 2011 a les 9:31\nSe m'oblidava, Arantza, també pots fer consultes als diferents periòdics digitals. www.lavanguardia.es té un buscador de notícies. Suposo que els altres també la tenen.\n14 de gener de 2011 a les 10:17\nCaurem de les brases per caure al foc..És trist, però és així!\nNi que no em coneixessis... sóc una caixa de sorpreses!! Gràcies per la info; De fet, cada dia em miro alguns diaris diferents per poder veure què passa pel món amb diferents ulls. I els altres diaris digitals també tenen cercador!!\n14 de gener de 2011 a les 19:01\nMolt bo, Laura, això de caure les brases i el foc, i quanta raó tens.\nArantza, espero que, a més a més de gaudir molt, estudis força. Jo sempre vaig voler fer el que estàs fent tu ara i en la ciutat on ets, però... no vaig ser tan llest com tu.


Emmarcat dins del Festival d’Estiu d’Alella 2022, Bouquet d’Alella s’aproxima d’una manera diferent i estimulant d’aproximar-se a la cultura del vi. Una experiència on el vi, la música i la gastronomia van de la mà. Un espai natural privilegiat, una finca carregada d’història i tot el pes de la tradició familiar. Vins d’agricultura ecològica, elaborats sota rigorosos criteris de qualitat. Música d’arrel, propostes exquisides, artistes singulars de casa nostra i cuina de proximitat. Fruit de la col·laboració entre l’Ajuntament d’Alella, el celler Bouquet d’Alella, el festival tindrà lloc el 9 de juliol a la pròpia masia Can Boquet. Un entorn de somni on el maridatge de música i vi esdevindrà la més dolça de les emocions. Benvinguts a la DO Alella.\nDissabte, 9 de juliol, a les 22h, al Celler Bouquet d’Alella\nJoan Vázquez és un crooner sensual, juganer i provocador que contagia de bones vibracions als espectadors i els sedueix amb la seva música i el seu bon humor.A FEELING GOOD, el camaleònic artista interpreta amb molt de swing les seves particulars versions d’estàndards de jazz, recuperant la sonoritat del jazz més vintage i incorporant-li, alhora, un toc contemporani per afinar el maridatge amb el públic actual.La majoria del repertori són temes clàssics que en el seu moment van popularitzar artistes com Frank Sinatra, Dean Martin o Bing Crosby, però el concert també inclou la reinterpretació de peces més modernes amanides amb essència de jazz, com Don’t stop the music de Rihanna, The Blower’s Daughter de Damien Rice o el Creep de Radiohead.\n· Veu: Joan Vázquez\n· Piano: Dani Campos\n· Contrabaix: Oriol Roca\nUn any més volem refermar la nostra aposta pel producte local i autòcton i, a la vegada, el nostre compromís amb la qualitat, la tradició, la proximitat i la innovació. Juntament amb el restaurant El Nou Antigó, posem a la teva disposició una oferta gastronòmica d’arrel tradicional, amb vocació contemporània i íntimament arrelada a l’entorn. Receptes elaborades sense pressa i amb tota la passió del món. A partir de les 17h tindrem berenar per als menuts. A partir de les 20h, a més de conèixer els nostres vins, abans i després del espectacle podràs sopar sota els estels i amb les vinyes com a marc de fons.\nA partir del 4 de juny als següents punts de venda:


Els "Educadors Covid" d'Aitona s'incorporen a l'escola i la llar de jubilats | Lleida.com\nEls "Educadors Covid" d'Aitona s'incorporen a l'escola i la llar de jubilats\nAitona inicia el curs escolar amb l’estrena d’una mesura novedosa i molt destacada per prevenir contagis de la covid-19 al poble. Es tracta de la incorporació dels anomenats “Educadors Covid”, dues persones que s’afegeixen a l’equip professional de l’escola Francesc Feliu amb la missió d’ensenyar als infants i adolescents a respectar les mesures preventives. A més d’aquesta tasca educativa bàsica, els dos educadors també treballaran en la detecció i aïllament de potencials casos positius al centre i en la intermediació entre l’escola, el Centre d’Atenció Primària i l’Ajuntament per activar els protocols necessaris.\nL’alcaldessa d’Aitona, Rosa Pujol, ha visitat aquest matí el centre educatiu aitonenc i ha explicat que “des de l’Ajuntament hem volgut fer un pas més per avançar-nos a les necessitats de la població i per això hem posat en marxa aquesta iniciativa. Els educadors orientaran els nens i nenes i podran donar suport al professorat perquè el curs es pugui desenvolupar amb normalitat”.\nUn educador més s’incorpora a la llar de jubilats\nLa llar de jubilats també ha incorporat avui un educador per a la realització de tasques de sensibilització i prevenció. L’objectiu de l’Ajuntament és ser flexible per adaptar-se a qualsevol escenari que comporti la pandèmia i, en aquest sentit, el consistori restarà amatent a l’evolució de la situació per tal d’incorporar més persones en el futur i fer extensiva la mesura a altres àmbits de la vida social del poble si fos necessari.\nL’alcaldessa aitonenca ha destacat, concretament, la possibilitat de “fer extensiu aquest servei a les activitats de les associacions”. “Creiem que la prevenció és fonamental i, amb aquest esforç, ens avancem i aconseguim que els infants puguin anar a l’escola i que es realitzin activitats al poble” ha conclòs l’alcaldessa.\nEducadors per a realitzar tasques informatives sobre la Covid-19


Prenent un vermut: Pgm 45: Pere Figueres\nEl dissabte 26 de juliol de 2014 vam conversar amb en Pere Figueres.\nA les vinyes del Rosselló s'hi fa bon vi: vi dolç, garnatxa, moscat, però també bones cançons. Concretament a Pontellà hi ha un vinyater, amant de la poesia, que des de finals dels 60 ha construït una obra de trobador sòlida i de gran coherència i dignitat artística. Una obra estretament lligada, des dels seus incis, a l'univers poètic de Jordi Pere Cerdà (1920-2011) (Premi d'Honor de les Lletres 1995).\nSi la Terra Ferma té en Xavier Ribalta com a gran musicador de Poesia, Barcelona als 70 va tenir en Ramon Muntaner, o darrerament formacions com Túrnez & Sesé han tornat a posar en voga especialitzar-se en musicar els nostres grans poetes, la Catalunya Nord té en Pere Figueres.\nEl desembre passat ha publicat "Ocells" (Terra fonda, 2013), un disc dedicat monogràficament al llibre "Ocells per a Cristòfor" de Cerdà. Una obra de gran bellesa que porta la personalíssima mirada de la Natura del poeta a unes cançons de gran sencillesa però amb molta màgia, i és que els arranjaments que li ha fet el seu guitarrista Gérard Méloux li donen a l'obra un so com de 'música de cambra' tot i que la instrumentació és reduïda (veu, guitarra, bandúrria i llaüt).\nDurant l'hora que va durar la conversa també vam dedicar uns minuts a parlar dels altres dos motius pels quals ha estat notícia en Pere darrerament: la reedició dels seus tres primers vinils en un únic cd titulat "Olors de vida" (Discmedi, 2014), i de la seva participació a "Cantem Giné" (Adiu ça va, 2014), l'homenatge col·lectiu que una norentena d'artistes han fet al seu company de generació Joan-Pau Giné (1947-1993).\n(Foto: Pere Figueres cantant al Palau dels Reis de Mallorca de Perpinyà el 30 d'agost de 2008)\nPublicat per prenentunvermut@gmail.com a 11:12


XAREL·10: 3er ANIVERSARI\nhappy biiirthday dear McAbeu,\nBon dia, Ferran i MOLTES GRÀCIES!! :-))\nPer cert, si que matines els diumenges... o és que encara no has anat a dormir? ;-D\nper molts anys, mac!!! que xulo t'ha quedat! ara sembla més xarel·lo que mai! :-)\nKIKA: Gràcies. Una mica la idea era aquesta. :-))\nFelicitats i endevant doncs!\nMARTA: Gràcies. De moment d'il·lusió no me'n falta! :-)\nPer molts anys, McAbeu!\nJa ets un blogaire gran...i un gran blogaire! :)\nEn un no res et plantes als mil!\nFANAL BLAU: Hehehe, encara em faràs posar vermell! :-)). I això dels 1000, semblava molt lluny i mira... a menys de dos mesos vista. Gràcies!!\nFelicitats pel blog i per l'aniversari.\nM'agrada la decoració, és més macabeu i més xarel·lo.\nJPMERCH: Gràcies. M'alegro que t'agradi! :-)\nBonic canvi d’imatge.\nQUADERN: Gràcies, volia fer una cosa ben diferent... que és notés el canvi! ;-)\nPerò quina feinadaaaaaaa!!! Això d'estar per la catosfera és un estrès, tu! Un no parar. Però saps, a banda de poder subscriure la majoria d'activitats blogaires que fas, i les que no substituir-les per unes altres (i algunes que t'has deixat com els jocs de la Jomateixa, el Book in cities...), jo et diré una altra activitat que faig diàriament, i de molt bon grat: Passar pel Xarel-10 a jugar una estona!\nEl teu lloc és una visita obligada. Així que moltíssimes felicitats, que el blog es fa major d'edat, i no ens deixis mai sense enigmes!\nEl post 1000... vaig a començar a posar-me les pintures de guerra i a vestir-me de camuflatge...\nMoltes felicitats i enhorabona per tanta feina i tan bé com la fas!!\nXEXU: Ja tens raó, ja... una feinada!. Però la fem de gust i em fa content que per alguns de vosaltres, passar pel Xarel-10 formi part d'aquesta "feina" diària. Moltes gràcies!!\nI pel post 1000... és clar que t'hi espero!\nJOSEP LLUÍS: Moltes gràcies. Com li he dit a en Xexu, si que és feina però gaudeixo fent-la. :-)\nMac, moltes felicitats. Tres anys són poc, però en veritat són un munt de posts fets amb el cap i el cor per fer-nos passar una molt bona estona.\nEls canapés on són?\nJORDI: Si quan vaig començar el blog m'haguessin dit que tres anys després encara hi estaria publicant enigmes, no m'ho hauria cregut! :-))\nI els canapès són AQUÍ\nNomés tres anys d'enigmes? Sembla que hi hagis estat tota la vida, Mac!\nVa ser fantàstic poder organitzar els enigmes del Top Ten amb un especialista en jocs com tu, McAbeu.\nVPAMIES: Gràcies Víctor. Jo només hi vaig posar un petit granet de sorra en el Gran Top Ten, però si que va ser fantàstic poder col·laborar-hi.\nCuriós, sembla que el tinc al costat de sempre, el teu Xarel·lo...passa que sempre arribo tard, i si arribo mai n'envino cap...hihihi\nCertament, has fet molta i bona feina, i no puc deixar de dir que el teu nom em ve al cap molt sovint a la vida de cada dia, Mac, em surt com la d'un vell amic i veig raïms i sé que són teus...\nFelicitats i bona i llarga durada, amic! I si en fem una de grossa, jo vinc!\nMoltes moltes felicitats McAbeu pels tres anys de bloc, per la remodelació del xarel-10, per ser com intueixo que ets, i pel gran post de resum que ens has regalat!!! hip hip hip hurra!!!! som-hi cap els 1000!!!!!\nMoltes felicitats, McAbeu! Descobreixo que sóc 14 dies més jove que tu ;p\nZEL: Ei!, això que em dius és molt maco!. Moltes gràcies!!\nELFREELANG: Doncs moltes, moltes gràcies... al final si que em fareu posar vermell. :-))\nALLAU: Gràcies. No ve de 2 setmanes, no sé si està malament que ho digui jo però la collita del 2008 va ser de les bones! :-D\nIep!!! PER MOLTS ANYS! Caram, amb el teu resum m'has posat al dia de tota la història del Xarel-10 que m'havia perdut!\nPer cert, m'agrada molt el canvi de look del teu bloc... però la lletre Times New Roman no tant, eh! (Bé, potser sóc jo que la veig així, no seria el primer cop que em fa la gutiza el navegador a l'hora de visualitzar correctament un bloc!).\nAh! I una cosa: que el Analyitics hagi petat és a causa del canvi d'interfície?? O passa per haver canviat la plantilla? A mi em va deixar de funcionar el dia 19 de setembre i ho vaig relacionar amb un canvi de plantilla, però ara em fas dubtar!\nYÁIZA: Gràcies i això que és un resum parcial! :-))\nAixò de la lletra encara ho he d'ajustar, a mi tampoc m'acaba de fer el pes i en quant a l'Analytics a mi si que em funciona bé però en la nova interfície no apareix (o jo no el sé trobar) el calendari on podies personalitzar les dates que volies analitzar per això ho he fet amb el Histats.\nCom m'agraden aquests pàmpols que has triat!\nPer molts anys, el teu blog és el primer que obro buscant un repte. De fet en són dos: l'enigma, problema, etc i arribar dels primers per intentar donar resposta. Tanta gent entr que no estic seguir de qui és el més difícil.\nJordi (Ubuntu Windows quan no pot ser l'altre i Firefox per les estadístiques :-D\nPILAR: Moltíssimes gràcies. És una fotografia feta a mida, el raïm que s'hi veu està un mica verd... ho sé, perquè me'l vaig menjar jo. ;-D\nJORDI: Si el blog fa els 3 anys és gràcies a la gent com tu que s'enfronta cada dia a aquests dos reptes (a quin més difícil). I gràcies també per la teva identificació estadística. :-))\nTRENA: Moltes gràcies!\nMc, t'ha quedat molt xulo el blog, amb aquesta nova imatge!\nI has fet com un resum de les iniciatives blocaires, ja vindré a llegir la teva xuleta quan s'hagin de votar!\nEnhorabona, Mc, i espero que tinguis enigmes per a molt de temps. Jo també passo cada dia, sens e perdre-m'ho mai. Digui o no digui res...\nMaaaaaaaaaaaac!!! MOLTÍSSIMES FELICITATS!! PER MOLTS ANYS!!!\nja veig que has triat un paper per les parets molt xulo i un bon canvi de mobles!!... A veure si ens hi acostumem ràpid!!\n(No et surt quantes persones es connecten des del Viena? hehehe)\nCARME: Gràcies, m'alegra que t'agradi el nou look i que aprofitis el post per la propera convocatòria dels C@ts a la millor iniciativa blogaire (jo també ho faré :-DD). Però sobretot em fa feliç saber (que ja ho sé) que hi sou sempre, això és el que fa que el Xarel-10 tingui corda per estona, no sé si per molts anys però si per força estona. :-))\nASSUMPTA: Moltíssimes gràcies!!. Sóc conscient de que ha sigut un canvi radical (posats a canviar, que es noti el canvi) però només en l'aspecte, t'asseguro que per dins tot continua igual... per tant estic segur que us hi acostumareu de seguida (almenys així ho espero). :-)) I no em cal que em surti qui es connecta des del Viena que ja ho sé... tu!! :-DD\nJa està, ja m'he passejat per les pestanyes, he clicat enllaços, he recordat La Jota de l'enigma (hehehe) i... he vist el Xarel-10 a Wordpress!!! la prehistòria!! :-P\nAra estic esperant amb candeletes el post 1.000 :-DD\nMira que si algú altre es connecta des del Viena... hehe\nVaig a fer una repassada ràpida d'altres blogs i em poso a llegir :-)))\nASSUMPTA: N'estava segur que no tardaries a tenir per la ma el nou Xarel-10. :-))\nMoltíssimes felicitats! Que no pari la màquina!\nPer molts anys "fiera"! (et dic fera en el sentit de monstre de la blogosfera, de crack, d'autèntic fora de sèrie de la catosfera).\nM'ha encantat llegir el resum blogaire anual. Haha, quin munt de coses.\nMe n'alegro que hagis pogut deixar de banda, almenys una miqueta, els mals records i mirar de seguir endavant, que no ens queda altre remei.\nSM: Moltíssimes gràcies, Salvador i espero que sigui així, per la meva part no tinc cap interès en parar la màquina. ;-)\nEL PORQUET: Us heu decidit a fer-me sortir els colors amb tants afalacs, moltes gràcies. És cert, un any "catosfèric" dóna per molt i m'agrada deixar-ne constància en aquests apunts-resum. Com pots suposar els mals records (i més els d'aquest tipus) sempre hi són i continuen fent mal, però com bé dius no hi ha més remei que continuar endavant i ho hem de fer amb la millor cara possible.\nEns tens ben acostumats als teus enigmes. Salut!\nOstres felicitats! no està gens malament tots aquests assoliments en tan sols tres anyets! hi ha blocs que porten gairebé el doble i encara estan esperant que caigui algun premi per casualitat...\nI quin admirador tens tu a Tailàndia? ;-)\nFelicitats i que sigui per molts anys més. I ara que hi penso, aquest va ser un dels primers blocs que vaig començar a seguir fidelment quan vaig aterrar a la blogosfera aviat farà dos anys. Ah, i aquesta és la primera vegada que penjo un comentari sense l'estrés del "ai que em sé la resposta i em passaran al davant, ai que em passaran al davant!!!" :D\nGràcies per fer-nos rutllar les neurones d'una manera tan divertida.\nJOAN AYATS: Moltes gràcies, Joan. Però és un bon costum, no? ;-D\nPONS007: Gràcies. És qüestió de no esperar-los els premis, només cal agrair-los si arriben. :-)\nMONTSELLADO: Encara que només sigui per això (perquè pugueu penjar un comentari sense estrès :-D) ja ha valgut la pena fer aquest post. Gracies a tu!\nMoltes felicitats i, ja t'ho han dit, que no pari. La catosfera no se sap sense tu :)\nUn plaer anar visitant-te, encara que endevini poca cosa, m'agrada molt el teu bloc.\naixò m'ha fet pensar que jo també vaig començar a l'Octubre...\nCLÍDICE: Moltes gràcies. Entre tots la fem gran!\nJOMATEIXA: Un plaer compartit. Doncs haurem de celebrar-lo també, el teu blogversari, no? :-)\nSalut, per molts anys i que pugem seguir gaudint dels teus enigmes i canvis de vestuari.\nMONTSE: I que tu ho puguis veure. :-))\nMac!! Què? Anem de tard avui? :-P\nASSUMPTA: No, no anem gens tard... recorda d'aplicar el "mètode Assumpta" ;-D\nNo, no, res de matinar: vaig anar a dormir a quarts de quatre, em vaig despertar a quarts de vuit... ordinador... i altre cop al llit :)\nAh, el mètode també inclou una sèrie general "inter-setmanal"? Jo pensava que cada setmana seguies un ordre "nou"... Sóc un desastre.\nBé, prepara't que estic fent el Personatge Misteriós d'octubre ;-))\nEnhorabona per l'aniversari. Tres anys són tota una vida catosfèrica, i més amb el teu grau d'activitat.\nEspero celebrar-ne molts més, mentre seguim resolent enigmes de tot tipus.\nFERRAN: Ai!, aquesta joventut d'avui en dia... al meu temps fèiem uns horaris més com Déu mana! ;-DD\nASSUMPTA: De fet, reparteixo les hores per mesos. Tinc un calendari de La Caixa, d'aquests que cada full és un mes i, al començar-ne cada un, reparteixo les hores... fent que quedi bonic. :-))\nSempre estic preparat pels teus jocs, a veure com va aquest! :-)\nNINONA: Moltes gràcies, tant de bo els teus desitjos es compleixin i continuem per aquí força temps.\nMare meva!! Previsió a un mes vista!! Això per mi és com Ciència Ficció, amb lo desorganitzada que sóc jo!! :-D


PIS CANTONER DE 3 HABITACIONS DOBLES I 2 BANYS A FLAÇÀ, AL COSTAT DE L’ESTACIÓ - Gènion Immobles\nPIS CANTONER DE 3 HABITACIONS DOBLES I 2 BANYS A FLAÇÀ, AL COSTAT DE L’ESTACIÓ\nConstrucció 114 m2\nPis de 3 habitacons dobles al costat de l’estació de tren de Flaçà. Entre el Gironès i el Baix Empordà, a pocs minuts en tren de Girona i a poca distància de la Costa Brava. Primera planta cantonera sense ascensor, amb molta llum i totes les estances exteriors i amb sortida a la terrassa. Té una superfície interior útil de 82,88m² i terrassa perimetral de 20m². Consta de rebedor, menjador estar i cuina oberta, 3 habitacions dobles (la principal tipus suite) amb armaris encastats, 2 banys, safareig i terrassa. Calefacció per gas natural i tancaments d’alumini amb doble vidre. Escola, instal.lacions esportives i comerços al costat de casa.


El PSC demana diàleg amb SMATSA\nEl PSC demana diàleg amb l’empresa SMATSA per evitar més danys a la reputació de la ciutat i costos econòmics en processos judicials. Els socialistes eviten demanar la dimissió dels polítics investigats però sí demanen coherència als membres del govern.\nEl primer secretari del PSC i diputat al Parlament, Pol Gibert, parla de “dia trist” per Sabadell. El segon després que “l’alcalde reconegués que no hi ha projecte per la ciutat” a la Cambra de Comerç. El PSC tem que s’arribi al 2019 amb la ciutat “hipotecada” en diversos processos judicials en marxa, com contenciosos amb concessionàries. Consideren que Sabadell viu una situació “molt greu”, amb la reputació de nou malmesa i demanen reprendre el diàleg amb l’empresa.\n“El govern no ha fet la feina que tocava”, com constituir una comissió tècnica i política per seguir el contracte, que no s’ha convocat en tres anys. “Abans es feien cada sis mesos”, manté el portaveu del PSC a l’Ajuntament, Josep Ayuso. En canvi, el govern ha “acusat i assenyalat” irregularitats. “Per què no han convocat l’organisme encarregat d’evitar aquestes situacions? El govern ha preferit acusar i qui acusa, també està sotmès a que l’acusin”.\nPer a Ayuso el camí és seure i parlar amb tots els implicats.\nGibert ha evitat demanar dimissions: “la nostra línia és que un imputat no ha de dimitir fins que no hi hagi obertura del judici oral”. El portaveu del PSC a l’Ajuntament, Josep Ayuso, sí demana “coherència”, per exemple en el compliment del codi ètic de la Crida. “No l’hem signat nosaltres ni ens correspon dir que han de fer però sí demanem coherència”, rebla Ayuso.\nFoto portada: el regidor Cristian Sánchez, Pol Gibert, Josep Ayuso i la regidora Anna Carrasco. Autor: David B.


Amplificador de guitarra - Viquipèdia, l'enciclopèdia lliure\nL'amplificador de guitarra (generalment anomenat "ampli de guitarra") és un aparell elèctric que serveix per restituir el so d'una guitarra elèctrica que hi estigui connectada. Conté un circuit format per un amplificador (per augmentar el volum sonor) i d'un altaveu per emetre el so pròpiament (també hi ha els combo).\nAmplificador de guitarra MA-35\n2 L'ampli de vàlvules\n3 L'amplificador de modelat\nL'amplificador de guitarra és molt utilitzat, ja que permet no solament d'amplificar el so d'una guitarra elèctrica, sinó que també d'acolorir-la, és a dir, alterar precisament els seus harmònics. Aquesta alteració és efectuada per:\nL'equalitzador: Generalment en tres bandes: baixos (150-200Hz), mitjos (1-1,2 kHz) i aguts (4-5 kHz).\nLa distorsió (drive o gain): Permet saturar l'estat de preamplificació.\nEl contorn: Filtre actiu que correspon generalment a augmentar els greus i els aguts, tot retallant els mitjos, a mesura que s'acciona el control.\nL'amplificació: És efectuada per transistors (coloració neutra—freda) o bé per vàlvules (coloració càlida i més musical).\nLa reverberació: Antigament simulada amb molles, és la ressonància, que actualment acostuma a fer-se amb circuits electrònics integrats.\nEl volum/màster: Controla la intensitat del senyal de sortida sense generar saturació (contràriament al drive/gain).\nL'altaveu: L'altaveu afecta també a la coloració del so. Aquesta és la raó per la qual en sonoritzar una guitarra, no es pren el senyal de la sortida de línia de l'amplificador, sinó que s'agafa amb un micròfon adaptat. Es pot situar de diverses maneres, amb tal d'aconseguir el so buscat.\nSi bé se solen connectar abans d'arribar a l'amplificador, hi ha aparells que posseeixen preses per inserir pedals d'efectes dintre del circuit de l'amplificador, en tant que efectes auxiliars.\nA títol informatiu, existeixen diferents potències d'amplificador de transistors (RMS)\n<20W: Per tocar sol\n40/50: Adequat per assajar amb un grup.\n80/100W: Permet tocar en petits escenaris en directe, és a dir, que no cal utilitzar micròfon (ex: bars, pubs)\n400W: Permet tocar en escenaris més grans en directe (ex: 200 persones).\n>400W: sonorització professional, generalment controlada per un tècnic de so. El so de l'amplificador és captat per un micro, i en aquest cas, la posició d'aquest més o menys davant de l'altaveu, és molt important perr assegurar un so homogeni.\nL'ampli de vàlvulesModifica\nEls primers amplificadors eren de vàlvules, primer element electrònic (històricament) en permetre l'amplificació d'un senyal elèctric. Més tard apareixeria el transistor: més petit, amb menys consum elèctric, més fiable, amb una amplificació constant (linealitat) sigui quina sigui la intensitat d'entrada i en general, un cost molt assequible. Tanmateix, la seva linealitat dona com a resultat un so molt fred.\nLa tecnologia dels tubs és sensible a les vibracions, provocant una reverberació mecànica i una coloració càlida i « cantant ». Les vàlvules tenen una impedància d'entrada molt elevada i guarden millor l'energia: saturen «dolçament», comprimeixen el so d'una manera «natural»(compressió del rang dinàmic de senyal, i no compressió de dades per arxius d'àudio), aportant «sustain» al to de la guitarra, a més, tenen una resposta de freqüència que «millora» el so de la guitarra. Aquestes propietats fan que per un so equivalent, un amplificador de transistors "clàssics" haurà de ser dues vegades més potent que el seu "equivalent" de vàlvules.\nEls tres principals inconvenients de la vàlvula són la fragilitat (xocs), el seu desgast i el seu cost.\nAquesta diferència de so entre els amplificadors de vàlvules i els de transistors, explica que la gran majoria de guitarristes prefereixin molt abans un amplificador de vàlvules.\nL'amplificador de modelatModifica\nEls amplificadors de vàlvules eren més cars, de manera que els constructors han trobat la forma de simular la coloració del so produït per una vàlvula. La facilitat i la fiabilitat d'aquestes simulacions han permès l'explosió d'aquest mercat.\nPer raons de drets de les marques, hi ha diferents denominacions per emmascarar els amplificadors cèlebres que s'estan simulant:\nDenominacions usuals (encara que no hi hagi cap estàndard fixat):\nFender = Black/Tweed\nMesa Boogie = Numetal\nDenominacions utilitzades en els amplificadors Vox (per referir-se als altres):\nDenominacions utilitzades en els amplificadors Berhinger (per referir-se als clàssics):\nBrit. Class A = Vox AC30 Bass + Trebble Boost (Artistes coneguts: Beatles, The Who, Bryan May (Queen) & U2)\nBrit. Blues = JTM 45 (1r ample Marshall)\nBrit. Classic = 1959 Marshall Plexi 100 Watt (Artistes coneguts: Jimi Hendrix, Eric Clapton &Jeff Beck)\nBrit. Hi-Gain = Base "Marshall JCM 800" (Artistes coneguts: Steve Ray Vaughan's & Michael Landau's)\nNumetal Gain = Base 1994 Mesa Boogie Dual Rectifier Trem-O-Verb (Artistes coneguts: John Petrucci & Steve Lukather)\nModern Hi-Gain = Soldano (controls Baixos-mitjos-aguts post gain, a causa de la distorció. Artistes coneguts: Steve Vai, Joe Satriani, Steve Lukather, Nuno Bettencourt i Steve Vai)\nAND Deluxe = Mix entre el "1960 Fender Blackface Deluxe" i el "'50s Fender Bassman"\nAND Custom = Modelització sobre una base de "1965 Marshall JTM 45 Bluesbreaker"\nNon Top Boost = Vox AC30 (Pas de trebble boost, primera versió de l'amplificador, utilitzada per Bryan Adams en estudi)\nClassic 50W = Base "Marshall Plexi 50 Watt", modificada perquè els efectes aplicats puguin ser escoltats\nCalif. drive = Base Mesa Boogie Mark II c (simulació del canal de distorsió. So semblant al de Santana)\nCalif. clean = Base Mesa Boogie Mark II c (simulació del canal clean. So semblant a un Fender)\nCustom Clean. = Dumble Special (simulació del canal clean)\nCustom Drive = Dumble Special (simulació del canal de distorsió)\nCustom Hi-Gain = 969 50-Watt Marshall Plexi modificat per José Arrendondo (tècnic de Van Halen)\nA Wikimedia Commons hi ha contingut multimèdia relatiu a: Amplificador de guitarra\nObtingut de «https://ca.wikipedia.org/w/index.php?title=Amplificador_de_guitarra&oldid=28197927»\nDarrera modificació: 6 set 2021 a les 15:26\nLa pàgina va ser modificada per darrera vegada el 6 set 2021 a les 15:26.


Dolç de Gerisena i Negre de Gerisena, guardonats - Ben Fet!\nDolç de Gerisena i Negre de Gerisena, guardonats\nEls dos vins del Celler Gerisena han guanyat una medalla d’or i una medalla de plata al concurs internacional Grenaches du Monde, el certamen més important del món dedicat a la varietat garnatxa, celebrat aquest any a Gandesa, a la Terra Alta, durant el mes d’abril.\nEl vi Dolç de Gerisena, elaborat amb garnatxa negre i samsó, ha estat guardonat en la categoria de vi dolç amb una medalla d’or al prestigiós concurs internacional.\nEl Negre de Gerisena, elaborat amb garnatxa negra i cabernet, també ha estat guardonat amb una medalla de plata en la categoria de vi negre amb criança, un vi que demostra el caràcter de la terra, fidel a la tipicitat del clima i a la terra empordanesa.\nGrenaches du Monde és un certamen itinerant que aplega alguns dels professionals internacionals més destacats del món del vi, els quals tasten més de 900 referències de vins procedents de França, Espanya, Itàlia, Austràlia, Sud-àfrica, etc. Tots ells comparteixen la varietat garnatxa.\nDes de Ben Fet! volem donar-te l’enhorabona per aquest reconeixement a la feina ben feta!\nPots veure més informació aquí.


Garrido: La Gurdia Civil combatr qui utilitzi "la via del terror" per aconseguir la independncia\nPublicat 09/10/2019 16:52CET\nReconeix que independentisme i terrorisme no són "el mateix"\nEl general en cap de la VII Zona de la Gurdia Civil a Catalunya, Pedro Garrido, ha advertit aquest dimecres que el cos combatr sense treva qui vulgui aconseguir la independncia "seguint d'una manera o una altra el camí del terror", tot i que ha assegurat que independentisme i terrorisme no són el mateix.\nHo ha dit durant la celebració de la patrona del cos a la comandncia de Sant Andreu de la Barca (Barcelona), acte que ha presidit el director general de la Gurdia Civil, Félix Azón, al costat de la delegada del Govern central a Catalunya, Teresa Cunillera.\nEntre els assistents de l'acte hi eren el fiscal de sala del Tribunal Suprem (TS) Javier Zaragoza, de la causa del procés sobiranista; el fiscal superior de Catalunya, Francisco Bañeres; l'inspector general de l'exrcit, Fernando Aznar Ladrón de Guevara; el president de l'Audincia de Barcelona, Antonio Recio; la fiscal en cap de Barcelona, Concepción Talón; el cap superior de la Policia Nacional, José Antonio Togores, i l'alcalde Enric Llorca.\nTambé hi eren presents el secretari general de la Conselleria d'Interior, Brauli Duart; el director general dels Mossos d'Esquadra, Pere Ferrer; el comissari en cap de la policia autonmica, Eduard Sallent, que han abandonat l'acte "ofesos" davant les paraules de Garrido sobre el major Josep Lluís Trapero, segons fonts de la Conselleria.\nEl general, durant el discurs, ha ressaltat: "Continuem ferms amb el nostre compromís amb Espanya de treballar per la llibertat i la seguretat de tots els ciutadans. Ho vam demostrar fa dos anys, ho hem tornat a fer recentment. I cada vegada que sigui necessari ho tornarem a fer".\nGarrido ha indicat que les actuacions de la Gurdia Civil en defensa de l'ordenament constitucional els han atorgat el respecte dels ciutadans que creuen en l'estat de dret i el retret de "els qui conceben la llei com eina sotmesa a la decisió prvia de desobeir".\nS'ha referit als segons per criticar textualment els seus intents de voler fer sentir amenaats o acovardits els gurdies civils i ha dit que s'enorgulleix de veure com a la seva tasca policial "responen amb pattiques mostres d'impotncia i ressentiment", cosa que ha causat els aplaudiments del públic.\nTambé ha felicitat els agents per l'operació en la qual es van detenir nou membres dels CDR que presumptament tenien substncies que podien ser explosives o incendiries, ha explicat.\nPer a ell, aquesta operació "enfronta tothom a la realitat que els pretesos somriures revolucionaris es converteixen amb més facilitat en tan sols un rictus capa de generar destrucció, dolor i patiment".\nHa assegurat que "de la mateixa manera que ser independentista no és el mateix que ser catal, independentisme i terrorisme tampoc no són el mateix".\nPer ha advertit a aquells que pretenguin aconseguir la independncia de Catalunya amb terror: "Els combatrem sense treva ni pena".\nGarrido també s'ha referit a la imminent sentncia del TS sobre el procés sobiranista, i ha ressaltat que, al marge del resultat de la resolució, la qual cosa importa a la Gurdia Civil és que ha contribut en la fonamentació d'aquesta resolució amb una feina "objectiva, rigorosa i exhaustiva".\nHa considerat que la sentncia abordar "actuacions criminals suposadament comeses per persones rellevants de les institucions autonmiques per dur a terme un projecte secessionista per a Catalunya".\nEn el seu discurs, que ha pronunciat alternant catal i castell, també ha recordat les víctimes de l'atemptat d'ETA a la caserna de Vic (Barcelona) el 29 de maig del 1991.


La Junta Local de Seguretat de Mislata ressalta 'xifres molt positives'\nLa reunió ha comptat amb la participació de la regidora de Seguretat Ciutadana, María Luisa Martínez Mora, i representants de la comissaria de la Policia Nacional i de la Policia Local de Mislata. Ha tornat a posar en comú una avaluació de la situació de seguretat ciutadana del municipi, que des de tots els aspectes mostra “unes xifres molt positives, un descens important d’infraccions penals i un descens en el nombre de furts i delictes contra les persones”, segons ha explicat la regidora de seguretat i portaveu del govern.\nD’altra banda, la junta ha posat en relleu el compromís de la Generalitat Valenciana de fer l’experiència pilot del programa Agent Tutor en la ciutat de Mislata, alguna cosa que ha confirmat el Director General de Seguretat de la Generalitat, José María Ángel. Una nova atenció de seguretat que vetlarà pels drets dels menors i servirà per a prevenir conductes addictives, així com controlar actituds negatives en l’entorn familiar i escolar.\nLa Junta de Seguretat també ha emés diagnòstic d’algunes de les eines que s’utilitzen a escala municipal en instituts d’educació secundària, com el programa Ciber-Expert, unes xarrades que ajuden a frenar el sexting, el ciberacoso o el grooming; riscos presents entre els adolescents, i que gràcies a programes com aquest es poden prevenir.\nLa Policia Local ha fet públic el seu informe de detecció d’infraccions al volant. Les dades són molt positius, sobretot en matèria de controls d’alcoholèmia. En aquests primers sis mesos s’han fet 484 proves a conductors, dels quals van donar positiu un 1,7%. Unes xifres, en tot cas, molt baixes, gràcies a diverses campanyes de conscienciació.


General | Llengua, literatura.\nPublicat el 21 de juny de 2017 per secundariagavina\nPublicat el 13 de desembre de 2016 per secundariagavina\nAquest paisatge m’agrada perquè em transmet molta tranquil·litat. Des de la finestra de la meva casa de la platja observe un paisatge de la costa gironina, és a dir, del litoral. A l’esquerra hi ha un penya-segat marronós i a la dreta un petit bosc de pins de color verd fosc. El penya-segat i el bosc estan units per un fil d’aigua que divideix el cel blau , molt claret i el mar blau-verdós. Pel cel ballen unes quantes gavines i per l’aigua passegen uns quants peixets que semblen pastanagues. A l’aigua, molt a prop del penya-segat, hi ha un veler amb un pal marró i dues veles, una gran i una altra petita; les dues, blanquíssimes com la neu. L’embarcació és vermella com el nas d’un pallasso. Al nord, hi trobem un sol brillant i radiant que sembla una taronja amb pinzellades grogues, sembla la Bola de Drac.\nGuillem Sabater Cebrián\nNou curs del taller de creació literària\nPublicat el 11 d'octubre de 2016 per secundariagavina\nEl taller de creació literària reprèn enguany la seua tasca totalment renovat respecte al curs anterior. Alumnes de 3r i 4t de l’ESO que s’enfronten a una pàgina en blanc que els fa més preguntes que mai. Noves cares, doncs, però un mateix objectiu: obrir portes en l’expressió a través de les paraules. En el fons, per cert, la màxima de sempre, primer llegir, després pensar, finalment escriure.\nPublicat el 19 de novembre de 2015 per secundariagavina


Wikiloc - ruta Turó de Magarola (100 cims) de Sant Cugat del Vallès a Horta - Sant Cugat del Vallès, Catalunya (España)- GPS track\nTuró de Magarola (100 cims) de Sant Cugat del Vallès a Horta\n5.252 232 695\nRuta des Sant Cugat del Vallès (estació FGC) fins Barcelona (parc del Laberint d'Horta) passant pel Turó de la Magarola, un dels 100 cims de la FEEC.\nSortim de la plaça de Lluis Millet i pel carrer Valldoreix arribem fins el Monestir de Sant Cugat, joia del romànic i gòtic català.\nPassem vora la seva muralla i baixem cap a la rambla del Celler, tot dret fins el final on trenquem cap a la dreta i en pocs metres ja agafem el camí cap a Sant Medir.\nAdmirem la magnífica capçada del Pi d'en Xandri, un símbol recuperat i vigilant no ser embestits pels ciclistres arribem a Can Borrell. Seguim per vora la riera de Sant Medir (avui baixa una mica d'aigua) fins arribar al pla de la ermita, avui molt concorreguda.\nAra toca pujar fort per un sender poc marcat seguint les torres d'alta tensió, fins que trobem un corriol ben clar que es du a una cruilla de pistes.\nJa som dalt la carena de Collserola, anem seguint el GR-6 , però hem de trencar a la nostra esquerra per pujar dalt del Turó de la Magarola, ara molt ben arreglat , amb una plataforma de fusta que envolta el Vétex geodesic.\nTenim molt bones vistes de Barcelona nors, principlament d'Horta, darrera nostre el Vallès Occidental i el Baix Llobregàt.\nPer baixar ho fem seguint endavant fins trobar una pista que ens porta al conegut camí de les Aigues, ja som a la banda solana. Seguim direcció nord un tros i atenent als cartells anem avall cap el Laberint d'Horta.\nAprofitem per visitar aquest parc, molt bonic pèro un pel descuidat.\nAcabem la nostra excursió a la boca del metro Mundet.\nEstació FGC Sant Cugat del Vallès\nTuro de magarola o del magall\nProblement propietat de la familia Magarola, que tenien un palau al carrer Tallers de Barcelona\nHola, ha trobat interessant aquesta ruta Turó de Magarola (100 cims) de Sant Cugat del Vallès a Horta https://ca.wikiloc.com/rutes-senderisme/turo-de-magarola-100-cims-de-sant-cugat-del-valles-a-horta-12894765 Salutacions, Wikiloc - Rutes del Món


“Ens preocupa que els nens perdin escola” | Núria Sala | platja d’aro | Societat | El Punt Avui\n“Ens preocupa que els nens perdin escola” “Ens preocupa que els nens perdin escola” “Ens preocupa que els nens perdin escola” “Ens preocupa que els nens perdin escola” + “Ens preocupa que els nens perdin escola” E-mail\nEn Daniel i la Daniela a la platja de Platja d’Aro N.S..\n“Ens preocupa que els nens perdin escola” “Ens preocupa que els nens perdin escola” “Ens preocupa que els nens perdin escola” “Ens preocupa que els nens perdin escola” “Ens preocupa que els nens perdin escola” E-mail\nEn Daniel i la Daniela són argentins, però fa molts anys que viuen a Suïssa. Com fan habitualment des de fa dues dècades, han vingut a passar uns dies a Platja d’Aro amb els seus fills.\nCom és que han vingut a Platja d’Aro?\nFa vint anys que hi venim. Des que el nostre fill petit era acabat de néixer, i mira’l ara, que gran que és.\nEns hi haurem estat dues setmanes. En realitat, és possible que no ens les hi puguem estar senceres perquè pot ser que Suïssa determini que els qui han estat a Espanya han d’estar en quarantena al tornar i, és clar, perquè la canalla no perdi dies d’escola tornaríem abans. Allà comencen el 10 d’agost.\nHan hagut de canviar els plans de viatge abans, per la Covid?\nSempre truquem abans de venir i preguntem com està la situació, però no hem hagut de canviar res.\nAixí, coneixien les mesures i les restriccions?\nI què en pensen?\nHo estan fent molt bé, són molt necessàries i tampoc són molestes. Tot i que avui un dels nens s’ha deixat la mascareta...\nQuè opinen de la gestió de la pandèmia a Catalunya?\nPensem que aquí la gent s’està esforçant molt perquè tot surti bé, perquè tothom porti mascareta... Però no ho tenen fàcil, perquè amb el mar i la calor la gent no té ganes de posar-se-la.\nI de la gestió de la pandèmia a Suïssa?\nVa ser molt bona. No sé els números exactes, però hi va haver cap a uns 1.500 morts i menys de 20.000 contagis, sense que hi hagués confinament obligatori.\nA què creuen que és deguda la diferència de contagis entre països europeus?\nÉs una diferència de maneres de ser. Els països més freds no som tant de petons i tot això. Aquí la gent està més acostumada a ajuntar-se, és més difícil per a vosaltres. Jo soc llatí i som d’una altra manera. Estem més junts, ens donem les mans, ens abracem... Penso que a Suïssa la gent és més freda, manté més les distàncies i, sobretot, segueix molt les regles.\nAquí hi ha més casos que a Suïssa. Els preocupa contagiar-se?\nNo, ens preocupa que els nens puguin perdre escola quan tornem o que si un de nosaltres porta el virus a casa, que puguem contagiar persones de risc. Però per nosaltres no tenim por. Creiem que hem d’aprendre a viure amb això, adaptar-se i esperar que passi. Per exemple, quan tornem, com que vivim al costat de la mare de la Daniela, durant els primers quinze dies no l’anirem a veure perquè si hi ha alguna cosa, que no ho enganxi.\nQuè els preocupa del futur en relació amb la Covid?\nEl futur laboral dels més afectats. Aquí, per exemple, aquesta regió viu molt del turisme, i si el turisme no pot venir, m’imagino que hi ha molta gent que no té entrada de diners, i quan et falten els diners, malament...


Giorgio Armani es converteix en benefactor de la Scala de Milà, a la qual destinarà 600.000 euros\nEl llegendari dissenyador, de 86 anys, assegura que sent "el deure moral" d'invertir en el prestigiós teatre\nEl dissenyador Giorgio Armani rebent els aplaudiments del públic després de la presentació de la col·lecció de tardor 2020/2021 de Giorgio Armani Vittorio Zunino Celotto / GETTY\nBarcelonaEl dissenyador italià Giorgio Armani s'ha convertit en nou soci benefactor de la Scala de Milà, una de les òperes més importants del món, amb l'objectiu d'ajudar aquest teatre a sortir de la crisi del coronavirus. La decisió, presa i anunciada pel consell d'administració del Grup Armani, es formalitzarà el 17 de maig, un cop l'aprovi també l'assemblea de la Fundació Teatre de la Scala, presidida per l'alcalde de Milà, Giuseppe Sala. D'acord amb l'estatut de la Scala, convertir-se en "soci benefactor" suposa destinar-hi 600.000 euros durant els cinc anys vinents. L'objectiu del dissenyador és ajudar el "colpejat" sector de la cultura, segons ha explicat a través d'un comunicat.\n"El meu compromís amb Milà, en aquest últim any tan dur, ha sigut important en tots els fronts i no podia deixar de banda el sector de la cultura, que s'ha vist colpejat en tots els aspectes", assegura el modista. El dissenyador italià defensa que les arts "se situen en un segon pla en els moments difícils perquè no semblen vitals i necessàries, i no obstant això, ho són". "Aquesta nova iniciativa està dedicada de nou a la ciutat de Milà, pel valor simbòlic de la institució, però també pels meus vincles afectius i personals" amb la Scala, ha dit Armani, ja que ha signat el vestuari d'algunes de les seves òperes més importants. El dissenyador afirma: "Ara, més que mai, sento el deure moral de contribuir activament en el manteniment del prestigiós teatre, patrimoni de milanesos i no milanesos, un veritable símbol de resistència intel·lectual".\nRoberta Armani, Leo DiCaprio, Tina Turner i Giorgio Armani\nA post shared by Giorgio Armani Fan Page (@giorgioarmanifanpage)\nEl superintendent i director artístic de la fundació, Dominique Meyer, ha celebrat la decisió del "rei de la moda italiana" i ha assegurat que junts seguiran els mateixos objectius: "La bellesa i la recerca incansable de la qualitat". Itàlia està immersa en un procés d'obertura gradual d'alguns sectors, també el de la cultura. Ara es poden començar a reobrir teatres i cinemes, tancats al públic des de l'octubre, tot i que amb aforament reduït per evitar aglomeracions. Mentre que algunes òperes italianes ja han anunciat una obertura al públic, com la de Roma aquest dimecres amb un concert de Giuseppe Verdi, la Scala encara no ho ha fet. Divendres que ve s'emetrà a la televisió pública italiana un documental sobre "l'any més increïble i dramàtic de la seva història", protagonitzat per la companyia de dansa de la Scala, una de les més importants del món.\nA post shared by Milan Onfluence (@milan.onfluence)


El PP d'Alcoi sosté que el govern municipal s'ha desantés del baix sous en les ajudes Avalem Joves Plus | ARA Multimèdia\nSegons el PP, 194 joves a través del programa d'ocupació Avalem Joves Plus, van cobrar un sou per davall del 60% fixat\nLa formació conservadora afirma que, entre 2018 i 2019, algunes persones contractades dins de les ajudes Avalem Joves Plus cobraren menys del 60% del salari fixat en conveni. El PP demana que s'acate el dictament d'Inspecció de Treball.\nLa regidora del PP, Lirios García, apunta que "en cap moment li ha importat al Govern la situació laboral dels joves del pla Avalem. L'únic objectiu era la propaganda electoral”.\nA continuació podeu llegir el comunicat complet del PP d'Alcoi\nEl PP acusa el PSOE d'“abandonar” als joves contractats a baix preu en any d'eleccions\nExigeix que acate el dictamen de la Inspecció de Treball i abone la compensació dels salaris pagats entre 2018 i 2019\nL'Ajuntament d'Alcoi va contractar entre 2018 i 2019, just abans de les eleccions municipals, a 194 joves a través del programa d'ocupació Avalem Joves Plus, promogut per la Generalitat. La Inspecció de Treball, a denúncia formulada per Comissions Obreres, ha advertit que aquells joves van cobrar menys del 60% del salari fixat en conveni per a treballadors que exercien les mateixes funcions. Per això requereix a l'Ajuntament que pague la diferència. El Govern local rebutja la resolució de la Inspecció de Treball i ha recorregut a la justícia eludir aqueix pagament.\nLa portaveu adjunta del Partit Popular, Lirios García, acusa el Govern d'“abandonar” als joves afectats per aqueixa situació. “En cap moment li ha importat al Govern la situació laboral dels joves del pla Avalem. L'únic objectiu era la propaganda electoral”, assenyala l'edil. García lamenta que el Govern haja decidit recórrer als tribunals per a eludir la resolució del Ministeri de Treball i evitar el pagament de les diferències de cotització a la Seguretat Social i de salari. “Sembla que no hi ha diners per a pagar als joves emprats però sí per a pagar advocats”, apunta l'edil.\nLa regidora del PP no comprén com el Govern pretén anteposar el conveni col·lectiu de l'Ajuntament a l'Estatut dels Treballadors, que en el seu article 11 exposa: “la retribució del treballador serà la fixada en conveni col·lectiu per als treballadors en pràctiques, sense que, en defecte d'això, puga ser inferior al 60% del salari fixat en conveni per a un treballador que exercisca el mateix o equivalent lloc de treball”. En el cas de l'Ajuntament d'Alcoi, segons marca la resolució de la Inspecció de Treball, va haver-hi casos de joves que van cobrar només el 34% del salari fixat en conveni.\nSegons la resolució, mentre un arquitecte percep 3.234 euros bruts al mes, un beneficiari del pla juvenil es queda en 1.103 euros, malgrat que el 60% del sou seria de 1.940 euros. La Inspecció explica que, per exemple, si un enginyer tècnic industrial cobra 2.556 euros bruts al mes, un jove contractat a través de Avalem es queda en 1.063 euros.\nLirios García recalca que la resolució del Ministeri de Treball és contundent referent a aquesta pràctica: “Tal manera de procedir atempta contra el més elemental dret dels treballadors, com és cobrar igual salari per l'acompliment d'un treball similar”, exposa el document.\nLa regidora sosté que altres ajuntaments, com el d'Alacant, han accedit a pagar les diferències salarials. “Ací a Alcoi, no obstant això, tenim un Govern que va en contra de la gent. En contra dels mateixos joves als quals deia secundar abans de les eleccions. Sense urnes pel mig, el que trobem és un abandó absolut”, manifesta la regidora, que exigeix el Govern que assumisca la fallada i abone les diferències.\nEl pla Avalem Joves 2018-2019 va ser el de major nombre de contractes. L'Ajuntament va obtindre una subvenció de la Generalitat per un valor de 3,1 milions per a formalitzar fins a 194 contractes. Un any després, el mateix pla es va reduir a 41 contractacions, amb una subvenció de 647.424 euros.


Col·laborem un any més amb el Nadal dels més petits i petites del Taulí | Sabadell - Web Oficial\nCol·laborem un any més amb el Nadal dels més petits i petites del Taulí\nEl Corte Inglés i Goldenpark.es també s'han sumat a la causa aportant els regals\nEl Centre d’Esports Sabadell FC, El Corte Inglés i Goldenpark.es s'han unit en una causa solidària tradicional en aquestes èpoques nadalenques, el lliurament de joguines als nens i nenes de la planta d'hospitalització de Pediatria de la Corporació Sanitària Parc Taulí, hospital de referència a Catalunya on els infants fins a 18 anys reben una atenció propera i personalitzada.\nTota la plantilla i el cos tècnic del Centre d’Esports Sabadell han anat passant habitació per habitació per saludar els més petits i fer-los un regal que de ben segur els ha aportat l’alegria i la il·lusió que necessiten en aquest Nadal allunyats de casa. El president de la Corporació Sanitària Parc Taulí, Modesto Custodio, i altres professionals de la institució han estat els encarregats de rebre a l’accionista del club Bruno Batlle i al president Antoni Reguant.\nAquesta il·lusió s’ha convertit amb els anys en tradició, com també ho és la col·laboració de El Corte Inglés, que dins de les moltes accions socials que fa durant tot l’any inclou aquesta aportació en unes dates tan assenyalades.\nEn aquesta ocasió també s'ha sumat a l’acció Goldenpark.es mitjançant la seva directora de la Divisió Online, Elisabeth Nogueras. L’augment de places del centre per poder atendre totes les necessitats fa que cada cop més empreses es sensibilitzin i siguin necessàries per a que cap nen es quedi sense regal. GoldenPark.es ha reforçat en l’últim any tota la seva responsabilitat social corporativa, en nombroses accions per als més necessitats.\nEl Parc Taulí ofereix atenció a totes les malalties i patologies minoritàries, oncologia i tots els serveis de pediatria necessaris. “La diferència està en el tracte, hem de tenir en compte que alguns tenen malalties cròniques i el dia a dia és molt important”, ha indicat Marta Tamame, gestora assistencial del centre. Aquest any l’hospital està centrat en el projecte Una Onada de Petits Somriures, on busquen el recolzament d’empreses i entitats per personalitzar la planta de Pediatria amb referències i imatges del mar, amb l’objectiu de fer més agradable l’estada dels nens i nenes en el centre.\nImatge: Críspulo Díaz.


Suspesa cautelarment la modificació de l'ordenança amb què Vilanova blindava els festivals\nRedacció\t| Actualitzat el 05 Febrer 2018 a les 11:37\nLa Sala Contenciosa Administrativa del Tribunal Superior de Justícia de Catalunya ha suspès cautelarment la modificació de l'ordenança municipal reguladora del soroll i les vibracions de Vilanova i la Geltrú aprovada fa dos anys per blindar els festivals musicals. Així doncs, la interlocutòria accepta la suspensió que havien demanat els veïns que van guanyar els casos del Nowa Reggae i el Faraday, segons informa l'ACN.\nEl jutge considera que l'Ajuntament pretenia "esquivar" l'aplicació de les sentències anteriors, ja que la modificació de l'ordenança permetia que els festivals superessin els 85 decibels a la façana més propera si es tractava d'un acte d'especial projecció de la ciutat, sempre i quan un informe municipal ho justifiqués. Així doncs, mentre el text inicial contemplava excepcions per a actes de Festa Major, revetlles de Sant Joan i Sant Pere, Tres Tombs i Carnaval, el nou redactat afegia que també en podien quedar exempts "altres activitats festives i culturals amb especial projecció cultural".\nLa resolució assenyala que la modificació de l'ordenança "evidencia" que es podrien repetir les molèsties que els festivals ocasionaven als veïns. A més, assegura que la suspensió cautelar de la normativa no suposarà cap perjudici per a la ciutat, ja que "es podran seguir organitzant esdeveniments culturals i musicals dins els límits que cap ordenança podrà superar".\nDe fet, l'Ajuntament de Vilanova mai ha aplicat l'excepcionalitat recollida en la modificació de l'ordenança, obligant els diferents festivals musicals a no superar els 85 decibels en la façana més propera, de manera que han hagut de canviar d'ubicació i/o adaptar el format per complir amb la normativa.


Pension Jahn Salzburg Àustria - Ofertes d'hotels amb els MILLORS DESCOMPTES EN LÍNIA\nVeure tots els 287 allotjaments a Salzburg.\nElisabethstrasse 31, Elisabeth-Vorstadt, Salzburg, Àustria, 5020 - Veure al mapa\nBasada en 2369 comentarisVeure el que han dit els hostes\nAeroport més a prop Aeroport de Salzburg (SZG) - Àustria\nMés informació sobre Pension Jahn\nBen situat a la la cultura, els paisatges area de Salzburg ciutat, Pension Jahn us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Pension Jahn asseguren una estada plaentera als seus clients. L'hotel ofereix accés a una gran gama de serveis, inclosos habitació familiar.\nA més, totes les habitacions ofereixen una gran varietat de comoditats com ara calefacció, ventilador, plat de dutxa, bany compartit per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Salzburg, el Pension Jahn és el lloc perfecte per una estimulant i emocionant escapada.\nAeroport de Salzburg (SZG) - Àustria\nEstació d'autobusos de Kiesel (Rainerstraße)\nCarrer Comercial Grain Lane\nEt demanaran un dipòsit de EUR 50 quan arribis per si hi ha cap desperfecte. L'hauràs de pagar en efectiu. Se't tornarà el dipòsit durant el check-out. Després de revisar l'allotjament i veure que tot està bé, et tornaran el dipòsit sencer en efectiu. Cal que informeu Pension Jahn de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nComentaris de Booking.com (2369)Comentaris d'Agoda (141)\nTots els tipus de viatgers (2369)Parelles (794)Viatgers en solitari (506)Famílies amb infants petits (460)Famílies amb infants grans (5)Grups (602)


Segona volta de les eleccions regionals : el Partit de la Nació Occitana no dóna instruccions de vot - Communiqués du Parti de la Nation Occitane\nSegona volta de les eleccions regionals : el Partit de la Nació Occitana no dóna instruccions de vot\nEl Partit de la Nació Occitana i la segona ronda de les eleccions regionals gales del 13 desembre 2015\nEl 13 desembre 2015 es durà a terme la segona volta de les eleccions regionals. Examinar els resultats de la primera ronda en el conjunt del territori occità ha portat el Partit de la Nació Occitana (PNO) a constatar l'augment preocupant de les forces de substitució de la identitat occitana per una identitat francesa ultra xovinista.\nCom en la primera ronda, cap de les llistes que queden en competència, independentment de la regió, es declara a favor de poders reals de presa de decisió i financers per a les regions occitanes autònomes i connecta les preocupacions de la població occitana amb la identitat occitana o la pèrdua de la mateixa. El Partit de la Nació Occitana crida els electors temptats per l'ultra dretà Front National a pensar en les conseqüències catastròfiques del seu vot per a un partit demagògic i ultra xovinista, que no resoldrà els seus problemes, i a treure conclusions.\nNo aprovarem una crida política al vot i la comunicació del govern central francès i dels notables que són els seus relés occitans: són els principals responsables de l'augment alarmant del FN a Occitània.\nPer tant, el Partit de la Nació Occitana no dóna instruccions de vot a Aquitània-Llemosí Poitou-Charente, a Migdia-Pirineus i Llenguadoc-Rosselló, Alvèrnia, Drôme-Ardèche amb Roine-Alps, Provença-Alps-Costa Blava, i recomana que els votants prenguin lliurement la decisió d'abstenir-ser, fer una vot en blanc o invàlid, o escollir un vot de "menys dolenta opció" consistent amb els nostres valors humanistes i progressistes. A LLenguadoc-Rosselló, Migdia-Pirineus, el Partit de la Nació Occitana participa en la primera ronda a la llista "el Bé Comú" de Christophe Cavard. Agraïm a totes aquelles persones que han estat candidats, que han participat en una forma o altra en la campanya, i per descomptat als votants que van confiar en nosaltres. La campanya de base va ser molt positiva. La llista "el Bé Comú" crida a votar en la segona volta a la llista que resulta de la fusió dels equips Delga i Onesta. El Partit de la Nació Occitana es desvincula d'aquesta crida i fa una crida a preparar les pròximes eleccions debatent qüestions de fons i tractant una altra vegada de convèncer. Un dia, els progressistes, autonomistes i separatistes occitans tindran majoria en les institucions democràtiques i federals occitanes.\nPartit de la Nació Occitana.\nSegunda ronda de las elecciones regionales : el Partit de la Nación Occitana no da instrucciones de voto Second round of the regional elections in Occitania


El Barça recorre al TAS | FCBarcelona.cat\nEl Barça recorre al TAS\nEl FC Barcelona presentarà un recurs al Tribunal Arbitral de l’Esport contra la decisió de la Comissió sobre l’Estatut del Jugador per la qual obliga el club a alliberar Messi per participar en els Jocs Olímpics.\nLa Comissió sobre l’Estatut del Jugador ha resolt, en una decisió notificada avui, que l’alliberació de jugadors menors de 23 anys per als Jocs Olímpics és obligatòria per a tots els clubs, i indica que l’aplicació del dret consuetudinari està justificada en aquest cas.\nEl FC Barcelona presentarà en breu un recurs contra aquesta decisió davant el Tribunal Arbitral de l'Esport a Laussane en què sol•licitarà la seva anul•lació així com que el procediment es tramiti amb la màxima celeritat possible.\nJoan Laporta es pronuncia a Florència\nEl president del FC Barcelona, Joan Laporta, ha confirmat als mitjans de comunicació desplaçats a Florència la decisió del club de presentar recurs al TAS : “A hores d’ara estem en una situació d’impàs. Avui ens reunirem amb Messi per prendre la decisió que més convingui a totes dues parts. Entenc que la nostra actuació és molt respectable des de l’àmbit esportiu i si la resolució del TAS és favorable s’hauran d’acceptar les nostres pretensions”.\n“No volem perjudicar el jugador”\nJoan Laporta ha assegurat que el club no vol perjudicar els interessos del jugador: “Teníem previst que Messi viatgés als Estats Units si no es produïa una situació com l’actual. El que no podem fer és perjudicar els interessos del jugador havent-hi una resolució. Entenem que és molt complex poder retenir el jugador i que participi en la gira pels Estats Units. Messi farà el que dictin les normes i entenc que aquestes seran interpretades pel TAS favorablement a les posicions del Barça. El normal és que ara vagi a jugar amb l’Argentina però si el TAS falla a favor del Club, hauria de tornar”.\nAmb tot, Joan Laporta ha recordat que Messi es troba enmig d'un "conflicte intern", perquè vol jugar tant amb el FC Barcelona com amb la selecció argentina, però que farà el que diguin les normes.\nPressions i calendari internacional\nJoan Laporta també s'ha referit a l'actuació de l'Associació de Futbol Argentina (AFA) en el cas Messi i a les característiques del torneig olímpic. "L'AFA ha pressionat molt perquè el jugador hi anés (als Jocs). Em sembla injust i fora de lloc, perquè no estem parlant de la Selecció Absoluta. Això és un torneig olímpic, que no reuneix tots els jugadors seleccionables, sinó que és d'esperit amateur. No té sentit que els Jocs es converteixin en una nova Copa del Món, perquè el calendari internacional ja està molt carregat", ha explicat.


Com enviar pernils ibèrics a Suïssa? - Comprar Online, preus - Jamonarium\nInici > Enviar pernil iberic a Europa> Com enviar pernils ibèrics a Suïssa? - Comprar Online, preus\nCom comprar un pernil de Jabugo, Cinco Jotas i Guijuelo desde Suïssa? Vols enviar pernil o espatlla ibèrica i serrana a Suïssa? Com pots enviar un pernil a Suïssa? Quan em costa enviar pernils a Suïssa i quant trigarà en arribar?\nCompra en línia de pernil ibèric desde Suïssa\nCom enviar pernils a Suïssa? Compra en línia de pernil i espatlla\nVols enviar un pernil o una espatlla a Suïssa? No saps on comprar a Internet un pernil ibèric gla per enviar a Suïssa? Com pots comprar pernils des Suïssa? On comprar pernil ibèric "pata negra" a Suïssa? Quants dies tardarà a arribar la meva comanda a Suïssa? Quant em costa enviar un lot de productes espanyols a Suïssa?\nPots comprar pernils i productes gourmet espanyols a Jamonarium.com de manera ràpida i fàcil i enviar-los a Suïssa. De porta a porta amb qualitat garantida i als mateixos preus que a la nostra botiga a Barcelona.\nComprar pernils desde Suïssa: Fàcil i ràpid\n- Selecciona el transportista i la métode de pagament que més et convingui. Consultar preus del transport a Suïssa.\n- Amb la teva comanda llesta, t'ho enviarem a l'adreça indicada, a qualsevol punt de Suïssa.\nEnviar pernils ibèrics i serrans a Suïssa: Ràpid i econòmic\nSi vols enviar pernils i productes delicatessen a Suïssa, hauràs de seguir els passos anteriorment anomenats. Si poses el teu email a la comanda, rebràs les nostres comunicacions de seguiment al teu email. T'informarem quan la teva comanda ha estat enviada i de quan ha estat lliurada.\nQuants dies triga en arribar la meva comanda i quant costa enviar-la a Suïssa?\nSegons el país de residencia i el pes total de la comanda, el preu a pagar pel transport variarà. Pel que fa al temps, hi ha delimitades 4 zones segons país al que envia el paquet. Si s'envia mitjançant missatgeria terrestre, el temps que trigarà varia segons el país. No obstant això, si s'envia mitjançant missatgeria express, el trànsit serà 24-48 hores. Veure tarifes d'enviaments i temps a Suïssa aquí.\nQuan em costa enviar a Suïssa un lot regal de pernil, productes ibèrics i gourmet espanyols?\nQuè necessito per exportar la meva pernil ibèric a Suïssa?\nNo necessites cap tipus de documentació addicional per comprar i enviar el teu pernil o productes gourmet a Suïssa. Som membres de la Comunitat Econòmica Europea, de manera que l'exportació és fàcil i accessible. Si tens número de IVA intracomunitari, ets empresa (del sector) i et vols beneficiar dels productes sense IVA, contacta amb nosaltres.\nComprar i enviar altres p roductes gourmet a Suïssa\nVull enviar pernils ibèrics i serrans a Suïssa


Eufòria per l'adeu dels peatges a les autopistes catalanes | NacióLleida\nper Lluís Girona, Barcelona, Catalunya | 1 de setembre de 2021 a les 09:07 |\nParticipants en la marxa lenta organitzada per l'entitat 'Prou, AP-7 gratuïta ja' | ACN\nJa és oficial. Des d'aquest dimecres bona part dels peatges catalans desapareixen. Els usuaris que transiten per l'AP-7, l'AP-2, la C-32 i la C-33 ja no hauran de parar-se a pagar per poder seguir circulant. A les dotze de la nit decauen definitivament les concessions no renovades -tot i que les barreres s'han començat a aixecar al voltant de les vuit del vespre- i la ciutadania ha sortit a celebrar-ho.\nMartorell ha estat un dels llocs protagonistes del vespre. Un cop s'han aixecat les barreres, molts conductors tocant el clàxon han passat pels carrils del que és el segon peatge més antic de Catalunya. Feia més de 50 anys que existia. Juntament amb l'aixecament de barreres, operadors de l'empresa han acabat d'instal·lar els senyals on s'indicava la velocitat màxima a què es podia passar per les cabines, de 30 quilòmetres per hora.\nEl peatge de Martorell es va inaugurar el gener de 1972, després que desembre de 1971 entrés en funcionament el tram de l'AP-7 entre Molins de Rei i Martorell. Les llargues cues tant a l'inici com al final de períodes vacacionals i les diverses mobilitzacions que s'hi ha celebrat l'han convertit en un dels més icònics de les autopistes catalanes.\nDurant els pròxims dies, la velocitat als diferents punts de control estarà limitada a 30 quilòmetres per hora, tal com indica la senyalització a la zona. La limitació estarà vigent fins que es completin les tasques de demolició dels peatges, que han de permetre habilitar el pas lliure de tots els carrils de l'autopista.\nUna altra de les mobilitzacions ha estat al peatge de l'AP-7 a Vila-seca i Salou. Els membres de l'entitat 'Prou, AP-7 gratuïta ja' han organitzat una marxa lenta per celebrar la gratuïtat de la via. Una desena de turismes i camions han circulat lentament uns 800 metres entre Vila-seca i Salou amb pancartes reivindicatives.\nL'acció ha servit per rememorar la lluita de l'entitat durant els darrers anys, que ara es transforma en el moviment 'Mai més'. L'objectiu de la plataforma serà evitar la implementació de qualsevol nou tipus de pagament, com podria ser el sistema de vinyeta. El portaveu de l'entitat, Llorenç Navarro, ha assenyalat que aquestes vies s'han amortitzat abastament al llarg dels anys i que ara "passen a ser públiques".\nSocietat, Salou, Vila-seca, Martorell, autopista, peatge


La Generalitat estudia amb Vallter 2000 el futur de l'estació d'esquí — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La Generalitat estudia amb Vallter 2000 el futur de l'estació d'esquí\nUna de les opcions seria configurar una oferta conjunta amb pistes de titularitat pública\nEl president de Ferrocarrils de la Generalitat de Catalunya (FGC), Enric Ticó, ha explicat aquest dijous que el Govern estudia diverses opcions per mantenir la viabilitat de l'estació d'esquí de Vallter 2000, actualment en mans privades i que travessa problemes econòmics. Ticó ha considerat com un "bon mètode" el model de col·laboració público-privada que ja funciona entre la Molina i Masella, a partir de la configuració d'una oferta conjunta.\nAixí mateix, ha valorat la recent adquisició d'Espot i Port Ainé per part de la Generalitat i ha dit que "la història de FGC neix per la fallida d'altres empreses" i que "ja va passar el mateix amb Vall de Núria i la Molina". El president de Ferrocarrils ha assegurat que l'experiència de gestió "és positiva", ja que "són dues societats que funcionen, tenen marges i possibiliten la reinversio".\n"Les estacions d'esquí no són un negoci per la Generalitat, tot i que ho van ser per empreses en un inici. El Govern hi entra per assegurar el seu manteniment i per fer les inversions necessàries perquè estiguin en el mapa", ha assenyalat Ticó. Com a exemple, el directiu de FGC ha explicat que, en el cas de la Molina, s'ha iniciat un acord amb Masella de comercialització conjunta. "Aquest és un camí a seguir, en la línia de col·laboració público-privada, que afavoreixi l'esquiador i faci un domini esquiable molt més potent. Seria un bon mètode de futur, per exemple, amb Vallter", ha sentenciat.